FAK TUK IN RALHRANG KAWLRALKAP LE CDF AN I KAP, CAW TIANGIN AN THAH – The Chinlung Post\nMindat le Kanpalet Kar Ah Ralhrang le CDF -Mindat Fakngai In Kahnak A Chuak Nizaan July 27 zinglei ah Mindat peng Shwe Awng Tha le Shwe Dwintoe khua kar ah ralhrang rallokap phu hna nih khuami pakhat a caw cu thah piak in an ei. Mindat khuachung Mindat-Matupi meng 5/6 hrawng ah a um kal mi,mipi hna cu ralhrang rallokap phu hna nih meithal tinh in phone le phaisa cu an chuh hna tiah theih a si.\nMindat-Matupi lam kahdohnak ah CDF in nunnak a liam mi mipi ralkap pakhat ruak cu nizaan ah an hmuh i Matupi -CDF nih an Facebook ah ngaihchiatnak ca an langhter. Mindat khua mi mibawmchantu phu hna nih an langhter mi ah Mindat khua ah Covid-19 zawtnak ngei mi, minung 6 an i chap i, positive dihlak hi minung 21 an si, a dam than cang mi hi minung 5 an si. TCP\nThawngpang dang: Ralhrang kawlralkap hna nih PDF an tlaihmi minung 12 hna cu an thah dih hna. Hi konghe pehtlaiin Kani PDF hruaitu lutlai nih a chimmi cu kahdohnak afak ngaingai. Kan kal cuahmah lioah ralhrang kawlralkap nih RPG bomb in aa kan kah i, bomb hi voi sarih voi riat hrawng an puah. Cubantuk in thil asi tikah kan himnak dingah kan zaam hna.\nTthenkhat cu an zaam manh hna lo i, an tlaih hna. Ahnu ah kahdohnak hmun kan va zoh tikah cun khur pakhat chungah ruak pathum tibantukin an rak phum hna. Tthenkhat cu meithal kahnak hma a um i, tthenkhat cu an tlaih hnu ah meithal in an Lu ah an kahmi hna an tam. Tthenkhat cu a nung an tlaih hna i, an vuak thah hna. An tlaih mi vialte hna cu an thah dih hna.\nMinung pakua ruak an phum hna i, minung pathum tu cu an thahnak hmun lila ah an chiahta hna. Ralhrang kawlralkap hna nih an tlaih hnu ah an thahmi hna hi minung 12 an si tiah a chim. Kani PDF le ralhrang kawlralkap hna July 26 ah khan an i kap. Hi i kahnak ah Kani PDF lei hi an ralrin lo lio caan a si i, ruahlopi in RPG bomb in an kah hna caah a tubantukin a zam manh lomi an tlaih hnu ah an thahmi hna hi an si.


A Paw Tam A Celh Lo Caah Inn Baoh In Rawl a Ei Mi Vui Pakhat – Hakha Cherry\nA Paw Tam A Celh Lo Caah Inn Baoh In Rawl a Ei Mi Vui Pakhat\nA Paw Tam A Celh Lo Caah Inn Baoh In Rawl a Ei Mi Vui Pakhat.June 21 khuadei hlan suimilam 2 hrawngah Thailand, Hua Hin ah Vui pakhat cu a paw a tamtuk caah Rachadawan Phungprasopporn inn cu a baoh i rawl a ei tiah New York Post nih a tial.\nKan hnulei zong ah kan inn pawng ah voi 1 ka hmuh cang. Mah lio ahcun zeihmanh a kan hrawh piak lo tiah a chim.\nVui nih an inn a baoh i rawl a ei mi video hi a nupi nih a lak i Thailand social media zong ah a lar ngai mi a si.\nThai miphun pawl nih vui hi an sunhsak ngai mi a si i, puai an tuah tik zongah an hman ngai mi asi. therivernews The Chin Post\nAdang relthan:Malaysia phan Chin miphun hawi hna Chinram. Himnak caah le kan Chin miphun zalonnak caah Chin ralkap CHIN NATIONAL ARMY (CNA) tuan (Lut)aduh mi hna caah Welcome asi peng ti mi theiter kan duh hna Petlaihnak CNFRC MALAYSIA\nChairman phone Number 01111226431\nCNFRC Malaysia Secretary Phone Number 01163860662 Petlaih khawhpeng kan si\nLungrualnak cu teinak a si Credit-Uv Lie Thuo Lutuv\nRussia Nih Kawlram He Ralkap Lei Pehtlaihnak Fek Tein Kan Kalpi Lai\nMalaysia um laimi lungrethei in a um cang.


Kanye West Nih:Ka sung cang tiin’Tha tein a cohlan cang. – Onlinenungak\nKanye West Nih:Ka sung cang tiin’Tha tein a cohlan cang.\nRap hlasa Kanye West nih tutan thimnak cu ka sung ko cang tiah a cohlan. Asinain a ralaimi 2024 tuhi i hmuitinh in timhtuahnak a ngeihmi kong «KANYE 2024» tiah Twitter ah a ttial.\nUS president election cu party luh theng lo in independent zong in i cuh khawh a si.Thim nak ah ai tel ve mipakhat asi ve bantuk in ka sung cang timi a thei in tha tein a cohlan uar a um kho taktak pasal lungput bak asi.\nRelchap ko uh a duh mi nih a tang:


Kum Hra A Rauh Ahcun Kawlrampi Hi ASIA Ram Ah A Sang Bik Kan Si Cang Lai — Salai Ephraim Thawngpang\nNizaan september ni 22 ah SAC ralhrang bawizik a si mi Min Aung Hlaing nih biachimnak a ngei i caan rauh hlan, a tu hnu kum 10 chungah cun myanmar ram nih Asia ram hi kan lonh dih hna lai tiah a chim. Uknak hi keimah ka pe u law tha tein ka cohlang ulaw a rauh hlan ah cun kanram hi ram thangcho pakhat ah ka sersiam lai tiah bia a chim.\nA luancia mi thlakhat zongah mipi sinah biacahnak a tuah i a tu hnu kum 5 chung uknak nan ka pek i kan hruai hna ahcun pumpak pakhat nih motor tha le inn lo tha an ngei kho dih lai tiah biachimnak a rak ngei cang.\nUknak kan lak mi hi nan duh lo ti kan hngalh ko a sinain kan ram sersiamnak caah caan tawi te uknak kan lak hi a si i, mipi nih kan buai hnawh hlah ulaw a rauh hlan kum hnih ah thimak kan tuah lai i, nan duh mi cozah nih a kan hruai than ko lai tiah chimnak a ngei. Mipi nih kan do ti hlah ulaw nan duh mi hi tling tein kan in tuah piak ko hna lai tiah a chim chap.\nHakha Ah Micheu Nih Inn Man Le Dawr Thil Man Ningcang Lo In An Karter Hoi →\n← Ruahchannak A Tam Chin Leng Mang Kawlram Mipi Caah Cun Thawngpang Tha Taktak A Si


Mindat CDF le Ralkap An Biaruahnak Tlamtlin lo ruangah an i kap than colh. – Kawltu Team\nMindat CDF le Ralkap An Biaruahnak Tlamtlin lo ruangah an i kap than colh.\nApril 27, 2021 April 27, 2021 Amon Ka Si\nKawl Ralhrang le Mindat CDF hna cu tuchun ah khan kah ngol chung dingin bia an rak i ruah hna. Mindat CDF le SAC ralkap karlak ceihmainak a tlamtlin lo caah tu zaanlei sml. 6:00 hrawng in an i kap tthan. Peng/myone dang zong nih SAC ralkap pawl doh ding in Mindat mino nih forhfialnak bia an chim.\nMindat khuami le ralkap kahdohnak chikhat ngol in kaphnih chimhchawnhnak a tlamtlinlo ca ah April 27, 6:30 PM hrawng in an i kap than, tiah kan theih.\n“Meithal aw hi pehtlai cun kan thei lo nain kahnak aa thok than ti cu an chim cio. Cun, ralkap he kaphnih chimhchawnhnak (biruahnak) zong a tlamtlinglo,” tiah khuami pakhat nih The Hakha Times ah a chim.\nKhuami pakhat thiam nih, “An i chimhchawnh mi hi ralkap lei nih khualeng um an minung khuachung luhnak nawl an hal hna i khuami dih an duhlo. Khuami nih tlaih mi thlah dih ding le ralkap nih hmunhma an laak (umhmunkhuar) mi chuahtak ding an hal ve nain tlam a tlinlo ca ah an i kap than. Tuzaan April 27 zaan cu zaankhuadei i kah dawh in um a si,” tiah The Irrawaddy ah a chim. Mindat khua kahnak hi April 26 in aa thok i April 27, 7:00 PM tiang ah ralkap 16 an thi cang, tiah kan theih.\nRelchap: Delhi ah COVID-19 in Laimi Pakhat a Nunnak a Liam, Chin Ralzam 100 Hrawng Zawtnak an Ngei\n← Delhi ah COVID-19 in Laimi Pakhat a Nunnak a Liam, Chin Ralzam 100 Hrawng Zawtnak an Ngei\nUar An Um Kho Tak Tak Hna Si! (Kan In Upat Tuk Hna)! →


Kah Dohnak A Fak - News and Media\nKah Dohnak A Fak\nKhuate 11 ah rallam a sial mi SAC ralkap le Bo Japan hruai mi People Revolution Army(PRA) kar , ni 10 chung ah kahdohnak voi 9 a chuak i SAC ralkap 23 an thi i RRA lei in 2 an nunnak liam tiah theih a si. April 2 in Sagaing ramthen Pale Kaandongh(ကန်ဒေါင့်) palik a sakhan in Pyisawtee he a chuak mi SAC ralkap thazaang 64 cu Magway ramthen Myaing peng tiang khua 11 ah rallam an sial i.\nApril 11 ah an sakhan ah an kir than cang tiah theih a si. Rallam a sial mi SAC ralkap hi minung 64 an si i pyosawtee zong an i tel, Meithal an pek ve hna, Miinung 41 an sakhan ah an kir than. Cu kar ah an mah lei a thi mi pawl an phum hna i minung 8 cu Pale siizung ah an kuat hna tiin thawng fiang kan theih,” tiah Bo Japan nih a chim. Crd – TCP\nZelenskyy Nih Ukraine Mipi A Forh\nCDF Pakhat Nunnak Liam Than E


Chin Nu Hmanthlak Collection Pawl Cu Zoh Cim Lo Bak A Si, Aho Hmanh Nih Um Khawh Phun A Si Lo – The Cherry Par\nChin Nu Hmanthlak Collection Pawl Cu Zoh Cim Lo Bak A Si, Aho Hmanh Nih Um Khawh Phun A Si Lo\nChin miphun chungin hi bantuk muidawh Jasmine Huai kan ngeih hi kan van a tha tuk hringhran. Jasmine Huai hi Chin miphun chung hmanh ah siloin Kawl miphun chungah le Mirang miphun sin hmanh ah zatpi lo dingmi muidawh, pumrua tha le tungtai tha taktak pakhat a si. Nihin ni ah a hmanthlak thar collection pawl a vun post than le aho paoh nih zoh lo bak in an um kho lo, an lan tak siang cio lo. Chinmi chungin muidawh bik le sexy bik a si ko lai, tiah mi tampi nih ruah cio mi a si. Model muidawh Jasmine Huai hi miss zong a rak ngah balmi a si, tiah theih a si.\nChinnu online ah muidawh le pumrua tha tete pawl hi kan cawisan hna a biapi tuk hringhran. Chin miphun nih pakhat le pakhat i soiselnak ah hmang loin i cawisan tu kan izuam hna awk a si. Tutan Model muidawh Jasmine Huai a hmanthlak collection zong hi a soisel mi zong kan um kho men, nain cheukhat khuaruah khawh deuh nih cun miphun cawisan nak ah kan hmang thiam ve. Hi tluk Chin miphun chungin muidawh pumrua tha kan i ngeih hi cu hmailei kan fanau caah zohchunhtlak modern pakhat a si ti khawh a si.\nModel muidawh Jasmine Huai hi tlangval tampi zong nih propose an tuah cio cang mi a si i, aho nih dah a ngah te lai, aho nih dah a thinlung a lak kho bik lai timi cu tlangval caah challenge pakhat a si. Miphun dang tlangval nih ma an liampi te hnga, mirang pa pawl le miphun dang tlangval pawl nih an liampi sual ahcun a pam tuk hringhran lai. Chinmi tlangval caah thawngchia taktak a si te lai.\nChinnu nih hi tluk in dawh khawh le pumrua that khawh cu ti khawh a si. A hmanthlak pawl hi pakhat hnu pakhat zoh peng ahcun suimilam hmanh a zawh lai lo ti awk in a um. Hi collection a hmanthlak pawl hi Chin media tampi zong nih an share i, an page cio ah an tarlangh cio mi zong a si.\nChin miphun chungin ramleng ah khua a sa cang mi kan fanau pawl hi zoh cim lo muidawh le pumrua tha an tam tuk cang. Hi hi Pathian thluachuah bak a si ti khawh a si. Chin miphun nih ramthumnak kan phak khawhmi le ram tha ah khua kan sakkhawh mi zong hi Pathian program bantukin Pathian kan chin miphun chungin kan pale bochan mi kan mifimthiam sang a rak thlah hna hi a si. Cucaah, nihin caan ahcun vawleicung hmaiah hmaihngar ngai in muidawh, puarua tha le cathiam sang zong tampi nih kan phan kho cang. Pathian tu nih kan Chin miphun kan umnak cio ah kan zohkhenh sehlaw lam tha kan hruai ko seh. Amen.\n← Rev. Peter Cung Cem, Kalaymyo Ummi Nih Mual A Kan Liam Tak Ee, A Poi Tuk Hringhran.\nTutan US Kan Pu Thimnak Cu Ka Khuaruah A Tamter Ko →


Apoi Tuk E, Ral Lo Kap Nih USDP Party Nu Va An Thah Hna – Chintanbo\nApoi Tuk E, Ral Lo Kap Nih USDP Party Nu Va An Thah Hna\nOctober 14, 2021 admin MYANMAR NEWS 0\nWatlet peng ah USDP Party chungtel nuva meithal kah an tong\nSagaing ramthen Watlet peng ah USDP party chungtel nuva cu Oct. 14 zing suimilam 11:00 ah Watlet – Shingmah lam Yonepinkung le Sataungni kar ah meithal kah an tong tiah khuami sin in theih a si.\nShingmah khua thar i U Ting Tan (Kum 40) le a nupi Mah Yee Thant cu Watlet khua ah Covid rai kham sii an i chun i an kir lei ah kah an ton hi a si tiah khuami pakhat nih a chim.\nKhuami pakhat nih “An nuva in Covid rai kham sii an i chun i Watlet in an kir lei ah kah an ton hi a si. An nuva in USDP party chungtel an si. An pa hi palek he zong aa theihngal ngai mi a si. Mizei phu nih an kah hna ti cu kan thei lo. An pa cu a hmun ah a thi colh i an nu tu hi hliam hma he a zaam i a tlau. Khoika a zaam kan hngal lo” tiah a chim.\nCre. The Hakha Post\nHakha ah Ramkulh Lah-Wah-Kah Zung a kaang, 2021 October 14\nHakha khua, Chin Oo Si sang ah a um mi Ramkulh Lah-Wah-Kah Zung cu tu zaan suimilaam 10:30 hrawng in a kaang tiah kan theih.\n“Zaan suimilaam 10:30 hrawng in mei alh kan hmuh. Ramkulh Lah-Wah-kah Zung a si. Zeiruang ah dah a kangh ti theih a si lo. Mei thattu zong ho hmanh an um lo,” tiah sangmi pakhat nih The Hakha Post ah a chim.\nHi Zung a kanghnak kong he pehtlai in thawng fiang theih a si rih lo.\nCrd. The Hakha Post\n𝐊𝐢𝐫 𝐓𝐡𝐚𝐧𝐧𝐚𝐤 𝐋𝐚𝐦 𝐚 𝐔𝐦 𝐭𝐢 𝐥𝐨 𝐦𝐢 𝐤𝐚𝐧 𝐑𝐚𝐦 𝐁𝐮𝐚𝐢𝐧𝐚𝐤\nA tu hrawng mizeimaw sin in ralkap cu doh khawh phun an si lo. Kan tei hna lai lo; kanmah lila kan fak sawhsawh, kan mipi nih a tuar sawhsawh, Kawl pawl nih an tuah ve lo le Kawlrawn (Rangoon, Mandalay, Naypyidaw) lei nih an kah ve hna lo ah cun,…tibantuk tete hi an chuah pi lengmang. Hihi mizeimaw caah lung a vaivuanh tertu a si tawn ve. Cucaah, thuk deuh le fiang deuh tein kan zoh than a herh. Raldoh cu hngakchia zei hngal lo thok in upa zong nih kan duh cio lo mi le kan cohlan cio lo mi tuahsernak a si – zapi hngalh a si ko. Nain, zeiruangdah kan duh lo bik mi cu kan tuah cuahmah? Zeiruang dah ral kan tuk ti mi hmanthlak hi fiang deuh te in kan ruah than le theih than lengmang a hau.\n𝐑𝐚𝐦 𝐤𝐚𝐧 𝐝𝐢𝐫𝐡 𝐧𝐢𝐧𝐠 𝐥𝐞 𝐤𝐚𝐧 𝐛𝐮𝐚𝐢𝐧𝐚𝐤\nKan rampi cu 1947 Panglong Agreement in a sem mi ram a si kan ti. Panglong hnatlaknak cu Miphun (4) fonh in ram pakhat ser ti ding in biakamnak a si caah a biapi tuk mi a si ti mi a langhter. Miphun pakhat a nunnak ah a biapi bik mi kan nunphung le kan biaknak, kan ca le kan holh vialte kha miphun dang he fonh ding in biakam minthut mi a si. Cucaah, Panglong hnatlaknak cu zeidah a si, ti mi biahal awk a um colh.\nPanglong Agreement ah biakam le hnatlak mi hi pa (9) lawng a um. Cu chung cun a biapi bik mi cu hnatlaknak pa (5) nak le pa (7) nak hi an si. Hnatlaknak pa (5) nak cu; miphun pa 4 (ram 4) i fonh in ram khat kan ser ti lai nain kan mah le kan ram cio ah cun kan mah tein kan ii uk lai. Kanmah tein khuakhan lairelnak nawl (full autonomous) kan ngei lai, ti kha a si. Hnatlaknak pa (7) nak cu; kan ser timi ram pi cu Democracy ukphung in kan uk ti hna lai, ti a si. Cucaah Panglong hnatlaknak nih a chim mi cu Federal le Democracy ukphung kha a hram bunh in ram kan ser ti lai ti a si ko. Cu ruang ah nihin kan ceih len mi Federal le Democracy hi kan caah thil thar an si lo. 1947 kum lio kan pupa hna biakam le an hnatlak cia mi kan hun ceih than ve le an neh-nang kan hun zulh dawi than mi tu a si.\nCuti cun Panglong Agreement ning cun Gen. Aung San hruainak in phunghrampi an hun tial. A hran an dih. Tuan deuh ah kan rak langhter tawn cang bang, Gen. Aung San duh ning in thil a hung tlin tluahmah tik ah U Saw le a hawi le nih an rak hnahchuah caah 1947 July 19 ni ah an thah nak kha a si. Aung San um ti lo hnu in U Chan Htun hruainak in phunghrampi tial cu an hun pehzulh. Aung San um ti lo hnu in a hung chuak mi 1947 phunghrampi cu Panglong Agreement pa (5) nak (federal) mah te khuakhan lairelnak kha an kan hnon piak. Federal a si lai; mah te khuakhan lairelnak a um lai ti mi cu an kan buar piak. A hramhram in an thlau. 1947 phunghrampi cu Panglong hnatlak nak a pa (7) nak a si mi Democracy phunghrampi lawng a hung si. Federal a thawtnak an kan hlonh piak. Democracy hmanh ah a tha bik an ti mi Parliamentary Democracy phung a rak si ko nain miphun tam pi umnak, biaknak tam pi umnak, nunphung, ca le holh tam pi umnak ram pawl caah cun Democracy ukphung lawng cun a za lo. Zei ruang ah? Democracy kan timi cu mitam deuh duhnak paoh in kal pi mi le mitam u hnatlaknak zulh in ukphung kha a si. A zual hma mi cu Kawlram chung um mi miphun hna kan mi lu rel aa thlau tuk mi hi a si. A tam u cu Kawl miphun an si caah an mah duhnak paoh ah Na tum a hnar-phe sawh mi hruai bang in an kan hruai khawhnak a si. Cucu democracy ukphung ning te a si ko. Cu ti cun milurel tam u a simi miphun pakhat nih an duhnak poah ah an kan hruai mi cu dingthlu lairelnak le tlukruannak um lo kan ti caah tlangcung mi nih hriamtlaih in dothlennak tuah kan rak thok cu a si. Cucu, min a thu mi kan pa le nih an rak i fian cia caah, “Kan mah le kan Chinram teah kanmah tein khuakhan lairel khawhnak nawl a um rih ko ding a si ah cun kan nih zong min kan thut ve ko lai”, tiah an rak tinak hna kha a si.\nMiphun cawh umnak ram ah cun democracy ukphung lawng cun a za lo ti mi cu kan ram nih mithmuh kut tongh in a rak langhter. Bianabia ah, 1961 kum ah Prime Minister U Nu nih democracy ukphung (1947 phunghrampi) ning te cun; hi Burma ram chung um mi miphun vialte kan zoh tik ah Kawl miphun hi milurel tam bik kan si. Kawl miphun nih kan biak mi cu Buddhism a si. Cucaah, kawl biaknak a si mi Buddhism cu ram pumpi biaknak a si awk a si tiah ramkomh Hluttaw ah bia tungtlang a rak dirh. Culio ah tlangcung mi MPs pawl nih an rak duh hrimhrim lo. Kawl ram cu miphun kip cawh in dirh mi ram a si. Biaknak tam pi umnak ram a si caah miphun pakhat lawng nih an biaknak a si mi Buddha biaknak kha ram pum pi biaknak tuah ding cu an rak doh, kham an rak timh. Sihmanh sehlaw, Democracy phung ning tein me (vote) an hun thla. Tlangcung miphun vialte fonh mi kan me (vote) cu Kawl miphun pakhat an vote zat kan si lo tik ah cun democracy phung ning tein mitam-u duhnak kha duh zong duh lo zong ah cohlan a hau. Cu tin cun Buddha biaknak cu ram pumpi biaknak ah a hung cang. Cu ruang ah nihin kan u-nau KIO/A (Kachin Independence Organization/Army) ram tang.\nBreaking News: Apoi Ko Hakha Ah Zung A Kang Cuahmah\nZaan Hnilh Kho Lo Mi Hna Caah, Man Hau Lo Tein Hnilh Khawh Nak Atha Taktak Mi


***Vakok.Lian***: Ngandamnak Theihthlei\nFlorida University i sii lei kherhhlainak a tuahtu Nam Dang le Japan a hawi le pawl hna nih sangphaw-hnah hi cancer zawtnak thlopnak dingah a ṭha tiah thawngthanhnak an tuah. Sangphaw hnah hi a car a si ah a hring a si ah lakphak chok bantukin tisa he i dinh ah cancer zawtnak a damh khawh tiah kherhlainak an tuahmi in an hmuh. Sangphaw-hnah nih hin hnuk cancer, cuap cancer, ril cancer, thin cancer, takphin zawtnak pawl hi a damter khawh tiah an chim. Cancer zawtnak i thlopnak ahhin sii-ai in i thlop le thil dangdang hmang in i thlopnak in sangphaw-hnah in i thlop hi a ṭha deuh. Aman zong a fawi bikmi a si tiah an chim.\nSangphaw-hnah lawng si loin a thei zong hin Vitamin phunphun: Vitamin A, C tbk, pawl hi an i tel. A thei chung i a ummi amu tete zong kan sam hi a nahter deuh. Sangphaw-hnah hi a kha ko nain kaa thawk lo, pawpi fah, raifanh, hrawmfah, orfah zawtnak pawl hna i a damh khawh. Vawlei pumpi nih sangphaw-hnah hi an hman cang. Asia continent ram pawl hi a hmang bik an si tiah Nam Dang nih a chim.\nKan takpum chung theihtlei\nNikhat ah kan lung hi voi 103,689 a tur peng.\nNikhat ah voi 23,045 kan thaw kan chuah.\nNikhat ah kan thi hi meng 1,680,000 a luang.\nNikhat ah kan tin 0.00007 inches ( let-mah ) a ṭhang.\nNikhat ah kan sam 0.01715 inches a ṭhang.\nNikhat ah ti 2.9 pounds kan din. ( ahaang kan dinmi vialte aa telh chih )\nNikhat ah rawl 3.25 pounds kan ei.\nNikhat ah kan thlan 1.43 pints a chuak.\nNikhat ah minung pakhat nih biafang 4,800 kan chim.\nNikhat ah voi 10,000,000 kan mit kan ṭheh.\nNikhat ah minung pakhat nih voi 15 kan ni.\nNikhat ah kan kuttin hi kan keitin nak let 4 rang in a ṭhang.\nNikhat chung i kan ih lio caan voi 25.4 kan khupthal kan i let.\nVawlei cung minung ah tlik ṭhawng bik hi suimilam 1 ah 30 kilometres ( meng 18 ) a tli kho.\nVawleicung minung zatuak ah 10 hi ai cakeh ( kehdak ) an si.\nHathioa lio ah kan lungtur second 1 aa din ta.\nPosted by L.VanBlian_blogpost.com at 8:08 AM\nJesuh Fuh Duhnak Hmun\nZisuh Atum Than Lai An Ti\nKan Tonmi Thil Zeitindah Kan Lehrulh Ton?


Kum 4 Le Thla 9 Tluk Lawng A Si Mi Ngakchia - News and Media\nKum 4 Le Thla 9 Tluk Lawng A Si Mi Ngakchia\nKyauksae peng ah CDM cawlcanghnak a tuahtu Education department chungtel pakhat cu tlaih ding in an kawl i, an hmuh lo caah kum 4 le thla 9 tluk lawng a si mi ngakchia telh in a chungkhar minung 9 cu SAC ralkap nih an tlaih hna, tiah tualchung media sinin theih a si.\nSAC ralkap nih a luancia April 30 ah Mandalay ramṭhen Kyauksae peng Indai khua ah a um mi CDM cawlcanghnak tuahtu U Wai Lwin Oo cu tlaih ding in an kawl i, an hmuh lo caah a chungkhar hna cu SAC ralkap nih an tlaih hna.\n“U Wai Lwin Oo cu SAC ralkap nih tlaih ding in nawl an chuah i, a zaamnak a sau cang, amah cu CDM cawlcanghnak a tuahtu Education department rianṭuan a si. Tlaih ding in an kawl i, an hmuh lo caah a chungkhar ngakchia kum 4 fai telh in minung 9 an tlaih hna hi a si,” tiah tualchung mi nih an chim.\nA luancia April 29, ah Kyauksae (ကျောက်ဆည်) peng khua helnak lampo toolgate pawng ah a ummi SAC ralkap ngeih mi sin-bi-lat-may(ဆင်မင်းဘိလပ်မြေ) sehzung rianṭuantu hna thlahlawh man sing 1,500 a phortu motor cu tualchung hriamtlai phu nih an phaisa le an motor an i kalpi, tiah SAC nih an thanh.\nCu thil cang mi ah cun Ko Wai Lwin Oo cu aa tel tiah puh a si caah SAC ralkap nih April 30, ah Kyauksae peng Indai khua a umnak inn ah an kawlnak hi a si i, amah an hmuh lo caah a nupi cu an rak tlaih. SAC ralkap hna nih May 1, zinglei suimilam 3:00 ah Ko Wai Lwin Oo inn cu luhhnawh in a chungkhat minung 7 cu an tlaih ṭhan hna.\nCun, nihin May 2 chunhnu suimilam 1:00 ah kum 4 le thla 9 tluk lawng si mi Ko Wai Lwin Oo fanu zong SAC ralkap nih an tlaih chih tiah theih a si. Atu hi SAC ralkap hna nih an tlaih mi Ko Wai Lwin Oo chungkhar hna cu pehtlaihnak tuah khawh an si lo caah kan thin a phang tuk, tiah chungkhar he naihniam in um mi hna nih an chim. Crd – TCP


Ralrinpeknak: U.S. Citizens An Ram Tlunter Dih Ding – Chuncha News\nUS passport ai tlaihmi paoh hmai zarh chungah Yangon, Myanmar chuahtak i, US lei ah vanlawng in tlunter dih dingin Yangon ah a umm U.S. Embassy a cawlcang cuahmah cang.\nVanlawng a zuan ding ni belte cu theih a si rih lo. Asinain, vanlawng hi Yangon International Airport in ai thok lai cu a fiang.\nUS ah an vanlawng a tum ko lai nain, khuazeika state theng, ti fehter a si rih lo. US an phak hnu ah, anmah le umnak state cio vanlawng in an zuan te lai nak man belte cu mah te rin a si lai.\nCun Yangon in i citmi vanlawng man zong hi man a ngei lai, US cozah hi a cham a hau te lai. Vanlawng man cu Myanmar in US khual tlawn man a si ve ko lai. Vanlawng zuan ni fehter a si hlan ah a man zat cu chimh nan si te ko lai.\nZuatmi ui, chizawh, hei ti bantuk cu an milu zoh chom in i tlunpi onh a si lai. Hi kongah a dikdir deuh in chim than a si te lai.\nUS citizen na si ah cun a hi form hi hun http://tinyurl.com/srly386 hun fill out law, pumpak na siah maw, a bu in nan si ah maw, form pakhat in hun ap te. Kan rammi i thiarnak kongah hi na fill out mi form hi kan i hman lai. Na fill out cang a si ah cun tuah than na hau ti lo.\nVanlawng thutdan hi tam a um lai lo caah, tutan i tlun nan timh than lo a si ah cun, ACSRangoon@state.gov ah thawng hun kan thanh te law a tha. US lei tlun a duhmi hna caah hmunhma na kenh ah a cang hnga.\nTutan te lawng hi vanlawng in mi kan thiar a si lai caah, tutan i na kan zulh duh lo ah cun, Myanmar ah saupi caam na hau ko hnga.\nTlun a sokmi an tamtuk i, thutdan nih a kan deih lo pingpang sual ah, a tanglei minung hna hi vo pek an si lai:\n· A chungkhar he telhchih in COVID-19 chonh fawi dirhmun ah a dirhmi.\n· Mino mi US rammi le an nu le an pa US mi a si mi/phungning tein nau a umtu asiloah ramdangmi sinak ai ngeih rih mi nu le pa/phungning tein nau a umpiaktu asiloah a congkhaltu.\n· US rammi a si i a ra hmasa sa paoh.\n· US kan phak le cangka, US CDC nih screen an in tuah hna lai, Department of Homeland Security nih a herh a ti ning nan ngandamnak kongah tawlrelnak an i ngeih te hna lai. US lei tlawnnak kong i zulhphung tete hna cu Department of Homeland Security’s website ah hun zoh te hna.\nMizeidah tutan vanlawng ah ai cit kho lai?\nUS rammi paoh cu an i cit kho dih. Mino US rammi cu a nu asiloah a pa, asiloah a zohkhenhtu pakhat khat nih zulh khawh a si lai. Amahbelte a nung rihmi US visa an i ngeih lai. Ka fa thlah ka duh, hei ti phun in US embassy ah visa va sok chom belte cu Embassy nih a cohlang lai lo.\nHi vanlawng ai cit kho dirhmun ngeih khawh dawhdawng a si mi hna cu: US rammi le US ah phungning tein khuasaknak nawl a ngeimi hna ramdangmi sinak ai tlaihmi an fale, an nupi le hi an i cit kho ve men ko.\nRamdang Mipi pasal:\n· US luhnak visa\n· Ramdang passport\n· US rammi he an i pehtlaihnak a dik ko, timi tehte (lehthahnak lehmah dik)\nUS rammi i a fa:\n· Nu le pa hna i US citizenship an ngeihnak lehhmah le a chuahnak lehhmah\nU.S. Legal Permanent Resident (LPR):\nI-551 U.S. permanent resident card, ramdang passport, a liamcia thla 12 chungah US ah a um ko, timi tehte.\nA liamcia thla 12 tein khan US na chuahtaak cang a si ah cun, LPR dirhmun in tutan ah na tlung kho lai lo.\nI-551 US permanent resident cards ai ngeih lo mi LPR chungkhar hna zong tutan US minung an thiarnak ah hin ai tel kho lai lo.\nThantlang COVID-19 Dohnak Caah Ruahnak Tlawmpal\nKawlram Ah Covid-19 A Ngeimi Minung 4 Hmuh Chap


RALHRANG THIMMI KHUABAWI NIH TING THUM LE CHEU AHAL HNA – The Chinlung Post\nRALHRANG THIMMI KHUABAWI NIH TING THUM LE CHEU AHAL HNA\nJune 4, 2021 admin Local News 0\nBo Kalay peng Min Ka Kung khua ah khuabawi nih khuami hna cu athih pheih hna pin tangka a hal hna. Ayeyarwady region Bo Kalay peng Min Ka Kung khua ah khuabawi rian a ttuan mi U Hla Myo Oo nih khuami hna cu a lam phunkip in thih pheih in tangka a hallen hna tiah khuami hna sin in theih asi. Ralhrang kawl Ralkap uknak duhlonak langhternak lam zawhnak ah a tal mi le facebook ah ralkap duhlonak comment a tial mi khuami hna cu tangka nan ka pek lo ahcun pohma 505 in taza kan cuai hna la tiah a thih len hna tiah khuami sin in theih asi.\nKhuami cheu khat hna cu tangka pek ding an ngeih lo caah khua in an zaam hna tiah theih asi. May thla ni 20 ah ralhrang kawlralkap nih rian an khinh mi khuabawi U Hla Myo Oo le tat-ciat-gyi an ti mi minung pakhat an rak phan I khuami inn kip ah kal in tangka an hal len hna. Tangka 350,000 an ngah hnu lawng ah an lawi tawn tiah khua mi hna sin in thieh asi.\nUpdate:KIA nih ralhrang kawlralkap tamtuk an thah tthan hna. Moe Mauh peng Doh Phung Yan khua pawng ah KIA nih ralkap an kah hna i, ralhrang kawl ralkap minung 20 leng an thi.June thla ni 3 zinglei nazi 10 hrawng ah Banmaw mawtaw lam piin Doh Phung Yan lei ah a rak kai mi ralkap minung 100 leng cu KIA brigade 19 nih an kah hna caah ralkap lei minung 20 leng an thi tiah theih asi.\nA thi mi ralhrang kawlralkap ruak pawl cu Doh Phung Yan le Nuam Lanh ah a um mi ralkap pawl nih zaan lei ah an vui hna tiah khuami hna sin in theih asi. Kap hnih I kah doh nak ah ralhrang kawlralkap lei hiramnam cheukhat zong KIA lei nih an lak khawh tiah KIA lei nih thawng an thanh. Tu ni June thla ni 4 zong ah ralkap minung 100 leng cu zahan kah doh an tonnak lam pi ah an rak kai than tiah theih asi.\nRalhrang kawlralkap le KIA tutan an i kahdohnak hmun Doh Phung Yan khua hi KIA an um bik nak hmun he a naih pin ah Alawbum tlang tang ah a um mi khua asi. A tu lio ah mah hmun le hma ah hin ralhrang kawlral kalkap minung 800 leng cu hmunhma an la tiah theih asi. KIA le ralhrang kawlralkap i kahnak hi a zual chin lengmang cang tiah an chim.\nThawngpang Dang:Surkhua Mi an Zaam Dih hna, Tar Lawng Khua ah an Taang. Hakha peng, Surkhua ah SAC ralhrang pawl an rak luh caah khuami an zaam dih i, a zaam kho lomi kum upa tar minung 20 in 30 karlak hrawng lawng khuachung an taang, tiah thawng kan theih. SAC ralhrang pawl Surkhua an phak hnu ah khuachung ah meithal an puah hnawh len hna caah khuami an um ngam ti lo i an zaam dih hi a si.\nMinung pakhat nih, SAC ralhrang pawl an rak phan i zaan ah khuacung ah voi tam ngaite meithal puah sawh in an puah len. Khuami pawl an um ngam ti lo caah an zaam dih hna. A zaam kho lomi tarnu tarpa pawl cu biaknak lei rianttuantu hna nih an zohkhenh hna, tiah a chim. SAC ralhrang an phak hnu ah Surkhua a zaamtakmi hi an zapi in 1,700 in 1,800 karlak hrawng an si lai, tiah a cunglei minung nih a chim chap.\nJune 1-2 tiang SAC ralhrang pawl cu Surkhua meithat zung ah hmunhma an khuar nain June 4 ah cun Surkhua ah an um ti lo, tiah khuami pakhat nih a chim. Loklung khua in a zaammi hna zong atu tiang khua an hlam kho rih hna lo, tiah thawng kan theih. Credith:The Chin Journal\nUPDATE: KIA LE RALHRANG I KAHNAK AH TAMTUK RALHRANG AN THI\nKHAH FIANG TEIN RALHRANG DOHNAK KONG AN CHIMPHUAN CANG


Ka Darling Hi Cu Thazaang Tthawnnak Si Hraikhat Bak Si Ko – ZINGHMUH NEWS\nKa Darling Hi Cu Thazaang Tthawnnak Si Hraikhat Bak Si Ko\nKawlram a nuh ping ngia lei rian ttuannak ah an zuammi rian le an ttuanmi zong aa khat i hlawh tlinnak le minthannak zong an hmu le ah mipi lei kap zong nih uar in thazaang an pek bak ve hnami cu hlasak thiam Aung La le hlasakthiam Wai Su Khine Thein hna hi an si, an i duhnak caan zong a sau ngai cang nain tuni caan tiang i tthen lo tein pakhat le pakhat an i duh peng rih ko.\nHlasakthiam Wai Su Khine Thein nih a tlangval pa Aung La kong he pehtlai in “zei tluk ka baat ko zong ah thazaang tthawnnak si hraikhat bantuk a simi Aung La ka pawng a um ah cun ka baatnak zong a tlau dih ko” tiah a chim. Aung La le Wai Su Khine Thein hna hi aa duhmi an si bantuk in hmunkhat te ah hla zong a satti tawnmi an si i pakhat le pakhat kar zongah theihthiamnak an nei bak fawn.\n“Traveling season, zei tluk ka baat ko zongah ka pawng ah thazaang tthawnnak (aa-se) a um ko” tiah a luan ciami February nihra zan suimilam pasarih le cheu ah khan Wi Su Khine Thein nih cun a mah facebook cungin a thlah hnu ah a pahnih hmanthlaak zong tam nawn te a rak thlah chih.\nAung La le Wai Su Khine Thein hna hi zei bantuk harnak an ton caan zongah pakhat le pakhat theih thiamnak le ttan ttinak he an i duhnak fek tein aa tlaih pengmi an si. Cun a fekmi le a dikmi chungkhar zong dirh kan duh ko cang tiah a luan ciami kum 2018 December thla nihhnih ni zan suimilam pahra le cheu zongah an rak thlah bal cang.\n“A tu lio hi cu nuamhnak lawng tein ka khat ko, zei ruangah tiah cun kaa thimmi le baichiahnak ka tuahmi hi ka caah a dikmi biachahnak le thimnak a si ko timi kaa fiang chin thluahmah ve cang.”\n“Mah bantuk in a dikmi le a hmaanmi dawtnak ka hmuh ruang zongah hin kaa lawm tuk, kan pahnih caah a herh bikmi hi chaw le va si lin a dikmi le a fekmi duh dawtnak hi si ko i cu thil cun a fekmi le a nuam mi chungkhar kan dirh lai mi Ko” tiah Wai Su Khine Thein nih cun a chim chap.


Dr Anthony Fauci nih Coronavirus i khamhnak Vaccine Kong Cu Fiang Taktak In A Chim Cang – Lai Lungrawn Post\nOctober 28, 2020 October 28, 2020 admin Thawngpang\nDr Anthony Fauci nih Coronavirus i khamhnak Vaccine cu November thla dih ahcun a chuak kho lai tiah a zumhnak BBC one interview ah a chim. A hmangtu hna caah a himmi le hmual a ngeimi a si lai tiah a chim. Vaccine chuah le cangka ngamdamnak lei riantuan mi healthcare worker vialte phawt hmasa an si lai. Mizapi caah cun kum dih hnu lawngah phawt khawh a si lai tiah a zumhnak a chim.\nOxford University le AstraZeneca sii company nih an serchuah mi vaccine le Moderna company nih an chuahmi vaccine cu minung thong 40 tluk ah a donghnak bik final trials an hniksak lio a si. Atu tiang an test mi ahcun hlawhtlinnak an ngei. Credit: Salai Lairamthang\nRelchap; Congratulation Amy Coney Barrett! Senate nih Amy Coney Barrett cu an fehter cang. President Trump ca lawngah teinak si loin, Khrihfa ca hrimhrim ah teinak thawngtha a si. Pathian thawnnak hmual a langhnak zong a si fawn. Mah ruangah President Donald Trump kan dirkamh cionak a si. President Donald Trump nih tutan thimnak ah teinak co lo hmanh seh, Supreme Court ahcun khrihfa kan zumhnak a him cang. Pathian a tel ahcun Zei paoh a si kho ko. Khrihfa zumhnak a dirkamhtu President Donald Trump nih teinak a hmuh thannak dingah thlacam cio kan herh rih.\nTuan i ka tial bantuk in Republican senator 53 an um i, Maine Senator Susan Collins lawng nih duh lonak thimfung a thlak. Democrats 45+2 Independent le Susan collins an dihlak 48 nih duh lonak thimfung an thlak. Pathian thawnnak a langh nak a si. White House ah President Donald Trump nih lawmhnak puai a tuah hnu ah Supreme court Justice caah biakamnak a tuah colh lai. Supreme Court ah khrihfa zumhnak a dirkamhtu conservative biaceihbawi, minung 6 le zum lotu hna a dirkamhtu liberal biaceihtu minung 3 an si cang, cucaah khrihfa zumtu hna caah kan himnak a si.\nHi hnu kum 30 in kum 40 chung cu khrihfa mi kan him rih lai tinak a si. Zum lotu hna le liberal democrats hna nih an dirpi mi nule nu pale pa thit-umhnak, same sex marriage, nau thah, nau hrawh, abortion, nu sinak le pa sinak a thlengmi hna, transgender timi a pommi hna caah cun thawngchia taktak a si ve. Credit: Salai Lairamthang


Paul Breitner: Neymar cu Real Madrid nih an herh taktak mi a si – LAICOMM\nPaul Breitner: Neymar cu Real Madrid nih an herh taktak mi a si\nReal Madrid club i an zaanglek hlun a si mi Paul Breitner nih a ralaimi season ah vawleicung a mansang bik mi Neymar cu Real Madrid club nih an herh tuk mi zaanglek a si te lai tiah a chim.\nReal Madrid president a si mi Florentino Perez nih Ronaldo cu Balon d’Or laksawng voi (5) tiang a lak cang. Neymar zong nih Balon d’Or laksawng hmuh a duh ahcun Real Madrid ah a rakrat ding si tiah a rak sawm bal. Cucaah Neymar le Real Madrid thialkam nak kong cu mipi nih ngiatthlai cio mi a si.\nReal Madrid team i an hmaikal a si mi Benzema cu tukum goal a thun mi a tlawm deuh caah Real Madrid nih a ralaimi season ah Benzema zaka ah zaanglek cawk an i tim cang.\nBarcelona team i celhti hawi a rak si mi Pique nih Neymar cu Vawlei cung zaanglek thiam cem mi laksawng hmuh duh ah Barcelona in a chuah nak a si tiah a ti. Real Madrid ah Neymar hlawh a thlin khawh nak ding caah bawmchan tu ding zaanglek minung thatha kan ngei hna tiah Florentino Perez nih a chim ruang ah Neymar cu Spain ah kir than dawh a si.\nNeymar cu a khawn nak in damnak a hmuh than cang. PSG ah a celh ko na in vawlei cung thiam bik si ding caah cun PSG club cu na chuah tak hau tiah forhfial nak tampi a tong i Benzema zaka ah celh dingin thawngpang zong a chuah khun nak zong a si.\nNeymar nih PSG a thial hnawh chan cu Champions League le a dangdang zuam nak ah teinak hmuh ka duh caah a si tiah a chim len ko nain Neymar le PSG cu Champions League ah Real Madrid nih an tei hna caah tuan ah an rak chuak. Neymar nih a ruahchan mi a chunmang a hlawhtlin nak ding caah le Breitner chim bang in Real Madrid nih Neymar cu an herh taktak mi zaanglek a si lai maw???\nPrevious Kan dawttuk Ma Ma Thin Zar timi bia tiang a chuahpi tu Thin Zar Wint Kyaw Hmanthlak\nNext ခ်စ္သူနဲ႕ လမ္းခြဲခဲ့တဲ့အေၾကာင္း ထုတ္ေျပာလုိက္တဲ့ ေရႊထူး


A poi ti lo cun chim ding um ti lo. Joe Biden nih Israel duh lo bik mi cu a tuah tak tak ko\nIsrael ram caah Trump US President a si ti lo mi apoi ning cu a fiang chin lengmang ko. Trump policies hlawn ding in Joe Biden Administration nih thil a tuah thluamah cang ko.\nTu Zarh ah US nih Human Right he pehtlaihnak a tuah than lai ti thawngpang a um. Kum 2018 ah UN Human Right Council in Nikki Haley Ambassador a rak tuan lio ah a chuah tak mi kha a si.\nUS President Joe Biden administration nih UN Human Right Council hi “Observer” bantuk in pehtlaihnak a tuah hmasa lai\nNikki Halley UN Ambassador a rak si lio ah, UN meeting ah Palestinian le Israel kongah, UN human Rights Council cu thleidangnak (Bias) tiin Israel ram cu heh tiah a dirpi tawn\nBiden nih Human Rights Council ah ram dang, tampi cu an thil tuah ning le an thil kalpi kongah i thleng ding mi tampi an ngei tiin a chim ve.\nNatein mah ram pawl cungah rian tuan khawh nak ding caah cun UN Human Right Council hmangin rian tuan a her tiin a chim.\nJoe Biden Admin nih Trump Era organization dang dang a chuah tak mi hna cu pehtlaihnak tuah than ding in heh tiah rian a tuan lio a si\nUS official nih, Secretary of State Antony Blinken and Senior US diplomat, Geneva sin in bia le hla a hmuh ning a cun, Nikhat ni ah Biden admin nih UN Human Rights Council cu pehtlaihnak a tuah than lai tiah a chim\nUN Human rights Council ah hin China, Cuba, Eritrea, Russia & Venezuela zong an nih tel ve. Trump administration nih Human rights zei rel lo in rian a tuan tawn tu ram an si tiah a rak chim mi kha an si\nUS officials 3 nih an chim ning a cun, Biden administration nih UN Human rights Council cu “Observer” bantuk in pehtlaihnak a ngei hnuah Full members in a chungah rian a tuan lai tiin a chim\nA ruang cu Biden administration nih UN Human rights Council 2021 kum dih i thlim nak ah Austria, Denmark & Italy ram hna cu Full members an si khawh nak ding caah rian tuan a tim\nMah bantuk in US nih UN human right he pehtlaihnak a ngei than ding mi hi Israel ram caah cun thawngchia tuk mi a si. Aruang cu UN Human right thil tuah ning zoh a cun Israel ram caah cohlan khawh ding mi a si lo caah si. Source-RTK\nBe the first to comment on "A poi ti lo cun chim ding um ti lo. Joe Biden nih Israel duh lo bik mi cu a tuah tak tak ko"


October 25, 2021 uk tinmang Uncategorized 0\nAtu lio kan kawlram dirhmun le sining zoh tikah lung a fak chin ko. Kum 70 chung a kan Uk mihi an vui hrimhrim rih lo ma? Mipi sualnak ngei lo thahnawnh hi an rawl thawh bik le an thanuamh bik ah an ruah cang ko rua. Mah zatzat inn le lo akan hrawhpiak mi le akan khangh piak mihi zohsawh ding asi ti lo. Mipi pawl nih lungrual tein kan tei hlan lo kan doh lai.\nNihin, October 25,2021 zinglei ah Kawl ralkap nih Falam Peng Taalkhua inn 10 an khangh i, inn 2 cu an phalh manh tiah, thawngpang kan theih. Atu bantuk in SAC ralhrang pawl nih akan tuahto ning hi minung nih celh ding hrim asi lo. Hruaitu that lo nih ram a hrawh an ti bangin Uico pawl nih ram mipi le kawlram cu an hrawh dih cang ko. Nihin i inn le lo an hrawh mihi tam tuk man asi.\nInn 10 chung ah inn 2 cu an phalh manh i, inn 8 cu a ciam tiah, Cung Ngai nih a facebook cahmai ah a langhter. Falam Peng ahhin Kawl ralkap nih Rialti khua inn 10, Thlanrawn inn 13 akan khangh piak mi hmuh tikah lung a fak tuk. Bawipa tunih lai miphun hi kan kilveng sehlaw a tu lio kan dohthlennak ah teinak kan pe hram ko seh. Credit: The Hakha Times\nRelchap> October 22,2021 / Sagaing Ramthen/ Kan Htoo Ma khua a pawngkam hrawnghran ah zahan zaanlei suimilam 4:30pm ah Rallokap pawl le PDF ral i dohnak pawngkam hrawngah a chawk vak mi tlangval no te Kum 20 hrawng a si mi Salai Aye Min timi pa cu Uico pawl nih a ttangah an kah hram i, an kahnak hmun ah a nunnak a liamh colh tiah, Khit Thit Media nih an langhter.\nThawngtha; UN rian tuantu Tom Andrews nih fiang cik cek in a chim cang


Ṭihnung Taktak Asi: Covid-19 Zawtnak Hrik Hi Pa Thilri Ah Ai Thup Kho Ti A Si – Chin World News Evening\nṬihnung Taktak Asi: Covid-19 Zawtnak Hrik Hi Pa Thilri Ah Ai Thup Kho Ti A Si\nApril 21, 2020 April 21, 2020 Salai Van Theihtlei\nThawngpang phun dang taktak a hung chuak ṭhan. Zumh hmanh khi ahar. Thiamsang nih hlathlainak (research) an tuah i an hmuh ṭhanmi cu atulio zawtnak Covid-19 zawtnak hrik hi pa chiaṭha or Tilmu chungah a thup kho. Cucaah Covid-19 in a zawmi pa pawl hi an zawt can a sau deuh tiah hlathlainak a tuahtu hna nih an hmuh ṭhanmi a si.\nHi kong hi India ram Mumbai khuapi ah Covid-19 zawtnak in a zawmi minung (68)hna sinah hlathlainak an tuah hnuah hi thil hi an hmuh ṭhanmi a si. Cucaah nu nakin pa hi Covid-19 nih an zawt caan a sau deuh tiah MedRxix hlathlainak a tuahtu hna nih an hmuh tharmi a si. Hlathlainak a tuahtu hna nih hlathlainak an tuah bangin nu nakin pa nih hin Covid-19 zawtnak hi kan pum chungah a cam kho deuh tiah an hmuhchuah ṭhan.\nCucaah ramdang Italy, South Korea, New York ah mipi tampi an thihnak aruang hi hi a si pah. Cheukhat pa cu kuat lawng an si zuk tikah an takpum zawtnak nih a tlunh fawi hna i thi an hung kai i Coronavirus zawtnak a zawmi an tamnak le athihmi an tam deuh nak zong hi a si. Kawlca in fiangfai deuh in rel duhmi nih hi Link hmehpiak timi hi rak hmehpiak u law tling deuh rel khawh a si lai. Ref: Irrawaddy\nKalay Le Tamu Thlichia Le Ṭek Nih A Den Inn (100) Leng A Hrawh Caw Zong An Thi


A poi tuk ee!! USA ah minak pawl ruangah Coronavirus ceilak in a karh tthan hoi lai?\nTulio US Dirhmun le Covid-19… Mi hmuh khawh lomi ral nih US cu thla thum reng lo a den hnu ah minung112,469 an thi. Zawtnak a ngei balmi minung 2007,449 an si. A dam thanmi, 761,708 an si. A thimi an zor, a zawmi zong an zor. Asinain Alabama, South Carolina le Virginia hrawngah zawtnak thar an hmuhmi an um. Georgia state hi US ahcun a ong hmasa bikmi a si nain zawtnak a karh lem lo ti a si.Tulio cu Brazil le Russia ah a karh saling te a si. Tuhrawng Minak pawl lamzawhnak ruangah virus tam ngai kharh dawh a si an ti.\nMah ruangah President Donald Trump nih WHO cu an tuan dingmi rian felfai tein an tuah lo caah thla khat chungah WHO cu thlennak, reform tuah dingah nawl a pek hna. Asinain WHO nih reform tuah an duh lo caah President Trump nih WHO in chuah dingah bia a chah. WHO cu vawleicung ram kip komh ngamdamnak bu an si i, US nih kum khat ah $ 450 million a bawmh. Asinain Tuluk cozah nih kum khat ah $ 40 million lawng a thawh. Credit- Salai Lairamthang\nBe the first to comment on "A poi tuk ee!! USA ah minak pawl ruangah Coronavirus ceilak in a karh tthan hoi lai?"


Donald Trump a vun dirpi ning cu uar um tak tak. Na chim mi a hman tuk an ti cang\nDonald Trump voihnihnak impeachment kongah Democrat lei republican pawl hna cu heh tiah an nih phomh thluamah ko. Trump impeachment Trail an tuah nak ah Repubican minung 45 nih Trump cu a sual lo an ti caah Trump caah thawngtha ngai a si\nMah hnuh Senate Majority Leader Schumer nih Republican pawl, Mah bantuk in Trump a dirpi mi pawl hna cu nanngningzak lo maw tiin a phomh hna\nFormer South Carolina Gov. Nikki Haley nih a chim ning a cun, Democrats pawl nih mah bantuk in Donald Trump second impeachment ding caah heh tiah an buaipi ngai mi hi a her lo tuk mi thil tuah a si tiin a chim\nRepublican National Committee (RNC) Trump’s post-election actions ah a thil tuah mi cu history nih a kong a ceih te lai tiin a chim\n“President Trump post election hnuah a thil tuah ning kha a ropui lo. January 6 ah mah bantuk thil a cang mi kha a ropui lo tuk mi a si.\nDonald Trump cu impeachment tuah ding in zeihman thil dik lo a tuah mi a um lo, Impeachment tuah nak ding lam a um hrim lo” tiin Fox News’s Laura Ingraham sin ah impeachment lo ding in vote a thlak lai ti a chim\n“Democrats pawl thil tuah ning hi impeachment thil tuah ning zong he a pehtlaih lo mi a si, an thil tuah mi hi thatein zoh a cun thil tuah ning lam zong an thei lo, tiin a chim chap\n“an duh ning poah in thil tuah an nih tim, Atu impeachment an ti than hoi. Unity kongah heh tiah kan aupi an thi than hoi, An thil tuah ning nih zei bantuk unity an au pi mi thei khawh zong si lo\nTrump hi US President a si ti lo, office ah a um ti lo hnu zongah heh tiah an dawi thluamah. Dinnak caan zong pek ve ding\n“Thil tha tuah i tim a cun tha tein tuah ding a si ko, impeachment tuah mi nih hin zeibantuk Unity hman a chuahpi lo.\nUS ram hrawhtu a si lai. President Trump nih holh/biafang thei nuam lo tuk mi a hmang tawn, A holh sual caan tampi a um ve, Republicans pawl nih thil tha lei tuah ding in lam kan zulh hmasa lai tiin a chim. Source-Foxnews\nBe the first to comment on "Donald Trump a vun dirpi ning cu uar um tak tak. Na chim mi a hman tuk an ti cang"


Ralkap pawl:Mawtaw accident an tong’Mipi tlei an timnak hna ah thiar tung an pah. – Lai Lungrawn Post\nRalkap pawl:Mawtaw accident an tong’Mipi tlei an timnak hna ah thiar tung an pah.\nMarch 29, 2021 March 29, 2021 admin Thawngpang\nZohchia pah hlek ko hih.Vailamtung tlakmi ko a lo.Bago khuapi ah motorcycle in sandah a piahtu pawl motor in pah dingin an dawi hna i a cal a vai isuk sual ai.Generals Zero Hour ai celh balmi nihcun nan theih men lai.Muslim ralhrang hmanmi, ke ralkap tete mi pahnak zongah hmanmi motor phun he aa lo ciah.Salai C Alexander\nTheitlei dang relchap:Huar le ziar ah ka ruah piak hrimhrim hlah uh nupa karlak ah a biapi tuk mi asi caah ka van chiah mi asi.A Huamnak A Zormi Na Nupi Kha A Huamnak Um Dingin Tuah Dan Phun 5:Nu hi an it sawh ko le an huam lonak ding a ruang a um lo tiah pa nih an ruah tawn i hi hi a palh ngaimi ruahnak a si. A ruang cu nu hi an ba kho ve lawng si lon an thinlung feeling zong nih a ngeih ve. Cu caah a tu kan langhter dingmi cu a huamnak a zormi na nupi kha a huamnak a um dingin lemsoi dan le tuah dan 5 a si lai. A pakhatnak cu na palhnak a um a si ahcun ka palh tiah ngeihthiam hal hi a si. A ruang cu nu cu an lung a tluang pah lo buin cun zan kongah hin an huamnak a um loh.\nA pahnihnak cu cawisang thiam hi a si. Chim duhmi cu ai dawhnak le na uarnak a ruang te hna kha chim ah hin nu cu fak ai ziakmi an si caah mu. A pathumnak cu mah zawn lawng i ruah lo hi a si. Nai lim ding lawng kha ruat loin a mah ca zong kha ruat bu tein tuahpi hi a si. A palinak cu na paw a puar tukmi kha i derter deuh hi a si. Nu nih pa paw thau tukmi he tuah hi an ttih i cu ruangah ka dam lo tiah an i titer tawnnak hi a si. A panganak cu tuah dan phun dangin tuahpi hi a si. Chim duhmi cu thiam nawn in tuahpi kha a si i fa ngeih hnu tiangah tuah dan phun 1 pengin tuah timi hi nu an huam lonak a si vemi a si.\nLai holh in ttialmi capar rel a duhmi caah chiah piak chapmi cu hi hi a si. Zaangfahnak tein na inn ah ka dorter ko mi dang cu an inn kutka ai hrenh dih cang le hi ti hin cun ka thi lai tiah aw ther ngaiin a chim. A aw ka theih bakin nu a si timi cu ka theih i zei dah hi tluk tlai ah nu nih cun hi ti hin a um tiah ka ruat colh. Saupi khua ruat ti loin a poi lo a ngah ko ra ra inn chung ah na thil hna an cin dih kha nai thleng la ka ti i a liangin ka tleih i ka thawh. Cun inn chungah ka hruai. Inn chungah kan lut i ka ihkhun cungah ka tthutter. Cun a rannak in ka hnipuan a lummi cu ka chuah hna i a pawngah ka chiah piak. A lu cu ai khun peng caah sam nih a hmai cu a huh hna i fiang tein ka hmu kho loh. Hi hi i thleng mu coka ah rawl ka ser la tiah ka chimh. Cun coka ah ka kal colh. A chim lawng ka chim rawl hleimi zong a um loh.\nA thar in chumh a hau ko ka ti i rian rang taktak in rawl chumh cu ka thawk. Kai rian ranh tuk ruangah facang cu ka thlek sual i coka ttuang cungah cun an i tthek hna. A rannak in ka khuk kai bil i ka ruh hna. Cu lioah innpi lei cu ruah lo piin ka hei zoh duk sual. Ei ka nu tiah ka au i ka lau tuknak ah hnulei bak ah ka vai hlonh ko. Innpi lei ka zoh ah khan a ke cu ka hmaika te bak ah ka hmuh caah a si i movie chung mithla hna khi a lo pah. Zei hmanh a chim loh i coka ah a rak lut ve. Cun a dir i khua a hoi a hoi i apple pum khat a tangmi cu a lak zau i a kawk pah in innpi ah a kal tthan. Cun apple cu a ei pah in rawl tuah ti duh hlah hi hi kai za ko tiah a kal pah in a ka chimh. Ka tthunak in ka tho kho rih loh i a tu tiang ka launak a dam rih taktak loh.\nDuhsah in ka tho i zei thil hme a cang tiah keimah le keimah cu ka lung chungin kai hal. Ka zan mang bantuk khi a lo nain a taktak a si fawn ttung. Ka hei zoh i apple cu ihkhun cungah a tthu pah in din lo bakin a ei thluahmah ko cu ka hei hmuh. Ka room hi a bi ngai le rak ka theithiam ko law mu nang ihkhun ah it law kei coka ah ka it lai tiah ka ti. Apple cu thaw tukin a ei caah ka chimmi bia cu a ngai le ngai lo zong ka thei loh. Innpi cu ihkhun a khat cang caah ttuanglai ah it zongah hmun khat ah a itmi bantuk kan lo cang caah coka ah it hi a ttha cem tiah ka hmuh. Hmun dang cu ihnak a um ti lo bantuk kha a si ko i cu caah coka hi minung pakhat ihnak caah cun a za tthiamtthiammi kha a si ko. Cu ticun apple duk tla tukin a ei ti ka hmuh tikah duhsah in ei ko seh ka ti i a ei dih caan hngak ti loin coka ah cun puan ka phah i ka ih taak.\nNangmah lawng:A thin lin mi nasi lo dai’CNF le ralkap hi ral thau sehlaw zeidah a chuak lai.\nKalay mino hna:Nih mipi sin ah an herh mi an chim cang hi’A bawmh kho mi kan um hna maw.


Chin Community in Norway Bukbau, THAWNGPANG THAR\nCCN President Peter Sang Lian Thang le CMpage Biaruahnak\nNorway um Chinmi chungkhar hna nih kan ton cuahmahmi cu; Barnevern nih fale laak piak/chuh hi asi. Norway kan miphun kan phaknaak in kum 15 tluk ah a tlawmbik family\nHlan loiah uipi le uitum an rak um ti a si. Voi khat cu khual an tlawnnak lampi ah an nu cu a paw a fak i naungei ding a\nKhua pakhat ah tlangval aa dawh ngaimi pakhat a rak um. An ram ah a mah cotawk ahohmanh an um lo, ti a si. Tlangvalpa cu sai a khal lengmang.Voi\nVoi khat cu Pu Vom le Zawngte na rak umm .Pu vom nih tikhur a huah i zawngte a hnahter. Voi khat cu a tthal caan a hung phan i\nKuarbungbel Khua pakhat ah Kurbungbel an timi tlangval pakhat a rak um. A mui a chiat tuk ning hi a ruh a ngawi, a mit a cei, a ngal a\nThailand le Malaysia Tlawnnak VISA Sokning\nṬhal caan kan hun phan ṭhan cang, kannih Norway bantuk khuasik ram ah cun ṭhal hi kan i ngaihbikmi asi tawn. Vawleicung khual a tlawngbikmi ram hna lakah kan umnak Norway hi


Pastor Pa Nih Online (Zoom) In Pumh Hi Bible He Aakalh Ati – Chintanbo\nPastor Pa Nih Online (Zoom) In Pumh Hi Bible He Aakalh Ati\nNovember 12, 2021 admin HOME, WORLD NEWS 0\nKum 82 asi cang mi John F. MacArthur cu pastor minthang ngai asi i theologian (Pathian leikong) thiamsang zonga si. Cun vawleipi huap in online ah thawngtha achim nak le cawnpiak nak angeih nak‘Grace to You‘ timi hruai tu zong si. Asinan online in pumnak tuah ti mihi cu a duh lo lawlaw.\nOnline i thawngtha phuang thla hi cu poi a tilo nain pumhnak caah hman (online worship) ngeih cu rem ah aruah lo. John F. MacArthur nih cun “Zoom (online) hi biakinn a si lo. TV zoh sawhsawh men khi a si, Bible chungah zumtu pawl tong pum in Pathian thangṭha, Pakhat le pakhat duhdawt nak in riantuan tti uh a timi he cun aa thlak lo.\nNew Testament chungah zumtu pawl cu hmunkhat te ah an i pum i, Pathian an thangṭha, thla an cam tti hna. Bawipa zanriah an hmang ti hna, pumh khawmh timi cu hmunkhat ah ton khawm hi a si. Hmunkhat i kan i tawn khawmnak hi biakinn a si” a ti.\nCovid-19 raitha lo nih US ramchung a rak den cuammah lio ah khan cozah nih hohman i ton rak khap i arak siang lo cu caah online in ah an kal i online pumhnak zong an tuah. Hi lio caan zong ahkhan pastor John F. MacArthur le Sun Valley pawl cu biakinn an rak khar hlei lo ruangah cozah he thlakhat renglo an buai.\n2 Chanrelnak 14:15 Balsam thingkung cungah kalthawng na theihtik ah na thawk te lai tiah Bawipa nih ati. David nih a mah lawng raltuk arak ngamh lo i aitim lo. A phaw ah ai ruah zungzal mi Bawipa a rawn khawm hmasa. Bawipa zeitik in dah ka thawk lai tiah a hal. Pathian nih Balsam thingkung cung i kal thawng na theih tik ah na thok te lai tiah a leh.\nBalsam thingkung cung i a kal mi cu amah Pathian asi. David cu a mah lawng kal a ngamh lo caah Bawipa a rawn khawm hmasa i Bawipa nih a kalpi. Cun a kal thawng a theih tik ah David nih rak tuk a thok ve i teinak a hmu.\nKan nih zong Pathian kal thawng theih khawhnak caah a mah sawm peng a hau. Toidornak he sawm ahau. Mah duh mi poh tuah pah buin Pathian kan sin ah a kal kho lo. Rachael nih milem ai ken caah an sin ah Pathian a kal kho ve lo i buainak in an lam caan an rak hmang. An milem an hlonh hnu lawngah an lam an tluang.\nIsrael nih Ai khua an tuk tik ah an mah chungah mifir le Pathian ralchanh in a nung mi an rak um caah mitlawm te asi mi nih an rak dawi len hna i zeimawzet zong an rak thah hna. Sinain i thenhnak an tuah i cu hnu ah Bawipa an sin ah a kal ve i teinak an hmu kho.\nNun i thlah dah bu le dawhcah loin nun buin Bawipa kal thawng theih khawh asi lo. Bawipa he kal ti lawngah teinak hmuh tuan khawh asi. Cucaah Bawipa kan sin a kal khawh ve nak hnga Zuu nak inn Bawipa sawm deuh sih, dinfel lonak kha hrial in Bawipa sawm u sih. Mah pengtlang menmen i tanhnak thin lung hlaw in Bawipa tanh usih.\nMah pumpak sipuazi le miaknak men ruahnak thinlung hlaw in Bawipa ithim deuh usih. Cu hnu ah Balsam thingkung cung ah Bawipa kal thawngkan theih ve ko lai. Mah cu lam lawnglawng cu kan ralteinak ding lam cu asi. Kan taksa le thlarau caah Bawipa lawng kan teinak asi. Bawipa nangmah kan in sawm ko, kan ummi ko sawh. Ralhrang phu hna nih Kayinni hmunhma biakinn 7 cu hriamngan le hriamhme he an kah tiah PKRF- Information Center nih thawngthanhnak a tuah. Phekhung biakinn, Kayan Taya(ကယန်းသာယာ) biakinn, Demawhsu Sing Joseph(မောဆိုစိန်ဂျိုစက်) biakinn, Demawhsu Baptist biakinn, Pharusu(ဖရူဆို) biakinn, meng 6 biakinn hna cu ralhrang phu hna nih hriamngan in an kah caah cu Biakinn hna cu an rawk tiah theih a si.\nPhekhung biakinn cu ralhrang phu hna nih May thla 23 le October 9 ah ralhrang phu nih an rak kah tiah theih a si. Kayan Taya (ကယန်းသာယာ) biakinn cu ralhrang phu nih hriamngan he May thla 24 ah an rak kah caah, biakinn chungah aa dormi mipi minung 4 cu, cuka hmun ah an nunnak a liam colh tiah PKRF- Information Center nih an thawngzamhnak ah an langhter. Ralhrang phu hna nih thla fatin ngawt in khrihfa biakin hnacu hriamngan he an kah, an hrawh.Meng 6 biakinn zong September 7 ni le October 15 nih ah ralhrang phu hna nih hriamngan le hriamhme he an kah tiah PKRF- Information Center i cathanh chuahmi ah an langhter chih. Khit Thit Media\nChinram Chung Hi Tluk In Raltuk Cuahmah Lioah Ralhran Sianginn On Mi Ah An Kai Hi Cu Khuaruahar Lei Asi


Vawlei cungah hin Bawipa lawmhter nakin a biapi deuhmi le a herh deuhmi dang a um ti lo — Salai Ephraim Thawngpang\nVawlei cungah hin Bawipa lawmhter nakin a biapi deuhmi le a herh deuhmi dang a um ti lo\nSalai Ephraim July 12, 2019\nKa fale biatak chungah khua an sa, ti thawng hlei in a ka lawmhter deuhtu zeihmanh a um ti lo. (3 John 1:4)\nVawlei ah a biapi bik le a herh bikmi cu: “hrinṭhan le Bawipa lawmhter” hi a si. Cu nakin a herh deuhmi le biapi deuhmi a um ti lo. Efesa 5:10 ah, “Bawipa a lawmhtertu thil kha kawl i zuam u,” tiah a kan chimh. Mahka hin zeiset hi dah Bawipa a lawmhtertu thil an si, ti fiang tein a kan chim lo. Asinain Bible hmun dang ah Bawipa a lawmhtertu hna le Bawipa a lawmhtertu thil fiang tein a kan chimh.\nMary nih Bawi Jesuh a lawmhternak cu, zeidang nakin Bawi Jesuh kha pakhatnak ah a chiah i Bawipa ke hram ah khan a ṭhu i a cawnpiaknak kha a ngaih. Solomon nih Bawipa a lawmhternak cu, fimnak a hal caah a si. Cu fimnak cu amah( Solomon) caah si loin Bawipa miphun Israel hruainak ding, hruai khawh nakding caah a si. Khattelei kam in chim ahcun Bawipa caah a si kan ti khawh. A ruang cu, Israel hruainak caah a si caah; Israel cu Bawipa thimmi miphun, Bawipa miphun an si.\nVawlei cungah hin Bawipa lawmhter nakin a biapi deuhmi le a herh deuhmi dang a um ti lo. Bawipa lawmhter cu, biatak chungah um, biatak chungah nun hi a si. Cu biatak chungah kan um khawh i kan nun khawh nakhnga, Thiang Thlarau pek kan sinak zong a si. Jesuh nih, “Asinain biatak phuangtu Thlarau a rat tikah biatak chungah cun an luhpi hna lai,” tiah a kan chimh. Cathiang nih, “ Pathian Thlarau nih a hruaimi hna cu Pathian fale an si,” a ti. (Rom 8:14).\nJoshua le Kaleb nih, Bawipa kan cungah aa lawmh ahcun… an ti bangin ni fate kan nunnak ah hin Bawipa lawmhter hi a biapi bikmi a si. Bawipa a lawmhtertu hna hi thluachuak mi cu an si. Biatak chungah a ummi, khua a sami hna hi Bawipa a lawmhtertu cu an si.\nCredit:http://Abraham Ram Lian Khar\nTagged Vawlei cungah hin Bawipa lawmhter nakin a biapi deuhmi le a herh deuhmi dang a um ti lo\nHalkha PK Pawl Hna Nih Kan Fa Le An Tleih Tik Hna Ah Phaisa Cawiter Lo In Thonginn Tuah Rak Kan Thlak Piak Hna Sehlaw Kan Duh →\n← Lainu Pawl Mah Cawnpiaknak Hi Rak Ngai Hrimhrim (Zei Ruangah Dah Nu Nih Virgin In Pasal Ngeih A Herh)


Yangon Um Chin Miphun Bawmchan Tu Rev Thawng Tha Thang Le A Hawi Le Hi Zuan Hnawh An Hau Cang – Thechinlandtoday\nYangon Um Chin Miphun Bawmchan Tu Rev Thawng Tha Thang Le A Hawi Le Hi Zuan Hnawh An Hau Cang\nadmin July 14, 2021 Leave a Comment on Yangon Um Chin Miphun Bawmchan Tu Rev Thawng Tha Thang Le A Hawi Le Hi Zuan Hnawh An Hau Cang\nThawng Tha Thang (Rev. No Chum fapa) le a hawi le nih Yangon ah Laimi covid a zawmi hna nunnak khamh dingah zanchiar in zantin khuamang tiang curfew pah chih in oxyzen kawl ah an vahmi hi kan bomh ve awk asi hnga lo maw.\nCu caah u le nau hna, Yangon khuachung ah rallak salak ah minung nunnak khamh dingah riantuantu hna nih an herh bikmi “Ambulance motor car” hi ziah kan zapi bomh in cawkpiak kan zuam ko hna lo. Oxyzen dur le seh zong kan zalh hna lo.Yangon Lai chiathat bu khuazeidah nan um. Nanmah nih kan hruai uh law fundraising kan tuah piak hram uh. Kan thawh cio lai. Ram dang Laitlai unau le Khrifabu kip zong nih kan zuan hnawh cio uh law a tha lai.\nMission ee tiah kan au lengmang mi cu hihi pei mission taktak cu asi awk asi cu. Can nih a kan liamtak hlan le nunnak tampi a liam hlan ah tho uh sih law nunnak khamhnak rian tuan ti hna uh sih. Bawi Khrih min in kan sawm hna. Yangon, Mandalay, Kalaymyo, le Laitlang khua tampi zong nih an herh ko lai. Yangon in kan thok lai. Nihin ah a dam rihmi hna ziah kan thut sawhsawh ko. Kan miphun ci a mih hlan ah kan khamh hna pei a herh cu. Fakpi in khuaruah can asi cang hih.Credit;The Hakha Time\nMin Aung Hlaing Cozah Nih KNU Hriam Tlai Bu Cu Thlehbawuh Dih A Timh Cang →\n← Kawlram Mipi Caah Rian Tuantu UN Palai Kyaw Moe Tun Caah Thlacam Bawmh A Herh


Model Thin Thin kong ah thawngpang thar a chuak, soisel tu zong an tam taktak\nbysalaicung\tFebruary 12, 2019\tHome, Myanmar\nKawlram mipi karlak ah a laar ngai mi Chaink K Ko facebook timline hmanthlak le catar mi ruang ah mipi pawl cu khuaruah har in an um. “Model Thin Thin he kan i tonnak, Electric dat bantuk in a ka tlaih ko” tiah an hmanthlak pawl he a tar hi si.\nChaink K Ko hi Myanmar Idol Season 3 ah aa zuam ve mi a si i teinak ngai ngai cu a rak hmu lo nain mipi nih an rak uar ngai ve mi asi. A tu zong hlasak lei biatak tein kar a hlang cuahmah i mipi zong nih an uar ngai ngai mi pakhat a hun a si.\nMipi nih an uar cuahmah lio ah mipi nih an huat ngai mi Model Thin Thin he an cawlcanghnak hmanthlak pawl cu a sexy ngai mi cabia he a tar chih tikah an pahnih in an soisel ngai hna hi asi.\nChian K Ko hi hlasaknak lei lawng ah si loin zukcawl lemcang lei zong ah biatak tein kar a hlang cuahmah mi, mipi thazaang petu tam nngai a ngei cuahmah lio mi asi.\nModel Thin Thin tucu Wai Lu Kyaw taza a cuai hnu ah biatak tein a min a chia i a taklawng hmantlak, pa pawl he diriamhnak an hman lio video tiang in tarpiak a si. Cu hnu ah mipi zong nih an huat ngai ngai mi a si.\nMipi nih hlawhhlang nu bantuk in an zoh mi Model Thin Thin le Chiank K Ko an i zuldawi ti bantuk tiang in bia a len tikah mipi tampi a thinhung mi zong an um.\n“Model Thin Thin he kan i tonnak hmanthlak, electric dat tlaih bantuk in a ka leih, a ka tlaih bak ko” tiah hmanthlak a tar hi asi. Cu ruang ah model Thin Thin nih a lem ko hih, a dangh ve ko hi ti tiang in an soisel tu an um.\nPrevious Delhi Hotel kanghnak ah minung (17) an thi, Kawlram mi (3) an tlau\nNext Zaangfak tuk a si, Pathian nih damnak pe hram seh law


Pasal Angei Ding Mi Nu Pohpoh Nih Theih Hrimhrim Ding Mi Thil Pa (10) – Chintanbo\nPasal Angei Ding Mi Nu Pohpoh Nih Theih Hrimhrim Ding Mi Thil Pa (10)\nSeptember 30, 2021 admin THEIHTLEI 0\n“Ka fanu na chuahnak run-inn cu chuahtaak in ,ka ttang nem in nai tthen i,na nun chung ttang nem pom dingin na kan chuah taak. Cucaah, kei hringtu na pa nih na philh lo i nai cinken peng ding mi bia cah 10 he kan thlah hi awh, ka fa nu.\n1. Ka bia naak in na pasal/na va nawl kha ngai deuh,zul deuh.A sinah na nun chung a um ding na si caah na tuah awk a si. 2. Inn chungkhat caah ,na thinlung pe dih law,na kal taak mi,na nu le na pa inn i na um lio,a nuamhnak kha chim hna hlah.\n3. Na Va/na pasal cu na ttihzah lai.Na dawt taktak lai i na upat fawn lai.Mah le pasal a ttihzah mi le a upat mi paoh an nunnak ah nuamhnak le lung nuamhnak a ngei. 4.Na pasal theih lo in zeihmanh,na nu le na pa hi thil siseh tangka siseh kan pe hlah.Na kan peek ahcun na nu le na pa hi mi fiir ah na kan ser a si ko lai.\n5. Na pasal le a hawikawm cu hmunkhat ah an tthu hna i zeizeimaw an iceih ah khan,na psal nih tthu ve ding in an ti lo ahcun an pawng ah va tthu hlah.Patling lawngte an si i,nu nih theih lo ding ba a um ti kha thei law an herh mi tu pe dingin rak i ralring deuh.\n6. Na pasal/na vapa cu holh hraang in chawn hmasa hlah,na pasal a thin a hun sual zongah holhka nem in chawnhbiak chih peng i tim law,na pasal thinhun a dam chawm lai i,nupa nuam nan si tthan lai. 7.Na pasal hawi le kha sau deuh kawm hna hlah,caan sau an mit ah zoh fawn hna hlah,nupa i uhttanhnak hi nuthlawi hram i thawknak a si tawn.\n9. Na pasal sinah na lung a tlinlonak maw,na thinhunnak maw,a um ahcun,na pasal a chungkhat le a nu le pa sinah na chimh han lai,a ngakchiat lio in a sining a theitu an si hna caah an mah nih an theih lai,cucu nan pahnih caah a ttha deuh suammau.\n10. Na nu le na pa le na unau le nak hmanh in,na pasal nu le pa le a u le nau hna kha daw deuh cang hna,cucu kan sin in nang cu nai tthen cang i,nuthar le pathar,u le nau thar cu pei nai hmuh cang fawm hna cu mu!na thinhun lio ah khan,Bawipa sinah thlacamnak kha thawk cawlh law thlacam philh hlah.Ka mithmuh ah na um ti lo, a sinain kan Pathian nih cun an hmuh peng kha philh sual lai cih mu,ka fanu. By-Tinduh Thang


Laiholh:Biden President ding a sinak kong le’Trump a sungnak kong a chuak(+video) – Onlinenungak\nLaiholh:Biden President ding a sinak kong le’Trump a sungnak kong a chuak(+video)\nTutan video ka van chiah mihi minung tampi nih cun nan zoh ri lai lo Falam holh laiholh tein an konglam tawi le Joe Biden President asi nak kong an van phuan mi asi’Laiholh chin holh tein an chim mi asi ko caah an chim mi chung in zeihman ka tial tila lo rak zoh cioding in kan sawmh hna a tang hi video asi.\nUSA rampi President thimnak result cu ramchung media kip nih an tarlangh cio cang. Joe Biden nih a tei tiang lunglawm taktak in langhter cio asi.\nJoe Biden nih President teinak a hmuh caah Vice President ding ah aa thim mi Kamala Harris nih America tuanbia thar a hun tial hi asi. USA tuanbia ah a pakhat nak bik Nu vice President sinak, Minak nu le South Asian American chung in a pakhat nakbik Nu Vice President sinak tuanbia a tial hi asi.\nAmerica tuanbia zoh tikah Nu nih rampi Vice President an ttuan bal lo, cu pin ah Minak nu chung in Vice President a ttuan mi an um bal rih lo bantuk in South Asian American minung chung in Vice President a ttuan mi an um bal rih lo, Kamala Harris hi a pakhat nak bik a si tiah ABC News nih a tarlangh hi asi.\nKamala Harris cu Kahpia, India le America thisen aa chawh mi asi i a mah Vice President dirhmun a phak cu India le America karlak pehtlaihnak zong a that chinchin zumh a si.\nTutan result cu Media kip nih phuan le tarlangh a si cang, a si nain White House lei in official phuannak, statement ti bantuk tucu zeihmanh a um rih lo. Donald Trump nih result a cohlang kho lai maw timi zong a fiang rih lo.


KHUAZA RAMKIP UM LAIMI NAN CUNGAH KAI LAWMTUK HRINGHRAN – The Chinlung Post\nHello. Vawlei cung khuaza ramkip ummi nulepa ulenau hawi dawt vialte hna, nan dam cio hna maw? Nan sin ah lawmhnak bia tlawmpal te chim ta ka duh. Dawtu vialte hna nan thlacam piaknak thawngin kan hnuzarh ni hnih Ni ah ka mit (Eye) Operation cu a voikhatnak tlamtling tein kai lim.\nThlaza nan ka campiak mi siseh thaazaang nan kan pek mi siseh nan ka dawtnak Bawipa nih a philh lo. Keimah nih cun zeitik hmanh ah nan ka dawtnak hi kan cham kho hna lai lo. Kan Biakmi Kan Pathian kan Bawipa Jesuh Khrih nih nan rianttuan nan kawlhawlnak cio ah siseh nan khuasak nak cio ah thluachuah in pe cio ko hna seh.\nCun tlawmpalte ka vun chim tthan duh mi cu ka hngakchiat tein ka mit hi a rawk mi a si i, cun ka hmai khatlei hi ka taksa ai ton pah cang caah voikhat lawng tuah ah khan cun ka nunnak caah an thinphang i, mah ca cun duhsah tete in voikhat voihnih voithum tiang an ka timh i, atu voikhatnak ka tuah mi hi ka mittlang le ka mitkhua a hmu lomi ka mitnaang an ka huipiak.\nA taang rih mi cu ka hmai le ka mitmu thawn ding, ka mit kha khua tthatein a hmuh khawhnak dingmi hi a tang rih mi a si i, nan umnak hmun cio i, thla nan cam tik ah nan thlacamnak ah rak ka bawm tthan cio rih ulaw, nan thlacamnak ah rak ka philh ulaw, a dih dongh tiang Bawipa nih damnak tling aka pek khawhnak hnga rak ka bawm tthan rih tiah kan nawl hna in kan cah duh fawn hna.\nPumpak nan dih lak cungah siseh, chungkhar cio nan cungah kai lawmtuk hringhran, Dawt awk atlak lomi ka si ko nain nan ka dawtnak ka hmuh tikah ka lawmhnak mitthli a luang zungzal ee, Ka lawmtuk hringhran tiin ka bia ka donghter rih. By Christy nuntha hnempar.


Chin Human Rights Organization (CHRO) ah Program Director A Ṭuan Mi Mai Thin Yu Mon He Biaruahnak - THE CHINLAND POST\nChin Human Rights Organization (CHRO) ah Program Director A Ṭuan Mi Mai Thin Yu Mon He Biaruahnak\nTutan (Chin Digest Vol. 6, No. 3) ah biaruahnak tawi kan ngeih mi Mai Thin Yu Mon hi M.A., (English), Yangon University of Foreign Languages in a dih hnu ah Post-graduate Diploma pahnih (International Relations le Business Law) a lim. Cun, atu lio Chin Human Rights Organization (CHRO) ah Indigenous Peoples Development Program (IPDP) ah Director a si.\nCun, CHRO aiawh in Asia Indigenous Peoples Pact (AIPP) ah EC chungtel le Global Indigenous Youth Caucus ah Asia Focal a ṭuan cuahmah lio mi a si. CHRO ah amah nih a tlaih mi Kokek Miphun Covo le Thinghram Zohkhen Thanchonak lei kong pehtlai mi a si bantuk in, Chin Digest nih Hakha Vawlei Baibainak kong ah cozah nih phung ngeih mi lei in biaruahnak kan rak ngeih.\nChin Digest (CD): Chin ram hi kanmah ta a si maw (A tawinak tein…)?\nThin Yu Mon (TYM): Kokek miphun kan si. Chin ram cu Kawlram pumpi sin kan i fonh hlan in kanmah tein aa uk mi le aa zohkhenh mi kan si. Chin ram hi kan mah ta a si.\nCD: Kan umnak vawlei hmunhma hi kanmah ta a si maw?\nTYM: Kokek miphun (ram ngeitu) kan si caah vawlei hi kanmah ta a si. Asinain, Ralkap nih a ser mi 2008 Phunghram tang ah cun vawlei kanmah ta a sinak hi ṭha tein a kan kilkamhpiak lo. Cucaah amah tang i ser mi vawlei he aa pehtlai upadi (phung) pawl zong hi upadi ning ahcun vawlei hi aa hlan mi lawng te kan si. Cucu ram tampi ah an zulh ning a si ve ṭhiam. Sihmanhsehlaw, vawlei ngeihnak pungsan (form) kan ngeih ning cio in tuahnak nawl kan ngeih dan hi aa dang cio. Cucu, upadi ning in Kokek (ram ngeitu) miphun kan si, kan pupa chan in kan hohak mi vawlei hi kanmah ta a si.\nCD: Hakha ah a buai ngai mi ‘100 le 676 Ekah’ vawilei hmunhma kong, buainak hi zei ruang bik ah dah a si?\nTYM: Mah buainak hi pupa ram kongkau he pehtlai in theihthiamnak kan i khat hna lo, cozah rak ser cia mi upadi (phung) hna hi Laimi nih kan ngeih mi pupa ram ṭha le fiang tein theihpinak le cohlannak a kan ngeih rih lo mi hi a ruang pakhat a si. Atu hman lio mi, vawlei he aa pehtlai mi upadi pawl hi kan zoh tikah kan nunphung a rak huap hna lo. Cu leng ah kan Chin cozah lei ṭuanvo ngeitu nih hin kanmah phunglam te theih buin a ṭhatnak lei in tuaktan, i nawlpatnak um loin Kawl lei nelrawn i vawlei tawlrel ning in an kalpi caah a herh lo nak lengpi in buaibainak a chuah mi a si tiah ka hmuh.\nCD: Zei ruang ah dah Chinmi asiloah tlangcung miphun dang nih vawlei hmunhma buainak kan ton?\nTYM: Tlangcung miphun pawl hi Ramkomh Kawlram chung kan i tel hlan, a hlan kaan tein zatlang nunphung fek tein a ngei mi kan si. A bik in vawlei zohkhenh ning, tawlrel ning hi kanmah le phunglam cio kan ngei. Cu kan phunglam cu upadi nih theihpinak le fiang tein upadi ah telhpiak mi a um rih lo.\nNungphung le tawlrel daan phunglam a dangdang kan ngeih cio mi kha upadi nih theihpinak a kan tuahpiak lo leng ah, upadi phun khat in aa khat lo mi vialte kha tawlrel dih peng an kan timh mi nih hin buainak a chuahter khun mi hi a si.\nCD: Chin Customary Law cu zeidah a si? Hi upadi (law) nih Chin miphun vawlei hmunhma ngeihnak kong ah zei tiang dah a kan humhim?\nTYM: A hmasa bik ah ‘Customary Law’ ti mi cu miphun pakhat nih anmah chung i hnatlaknak tein an zulh mi phunglam le nawl kha a si. Cu ah cun ṭhit-umnak kongkau, vawlei le chaw zohkhenh tuaktan ning pawl ṭuanvo lak cio ning cang, buainak a chuah tikah biachah ning te pawl tiang in aa tel mi zatlang nunphung le zulh mi khi a si. A cheu hmunhma ah cu bantuk cu ca tein ṭial mi a ngei mi an um bantukin hmun tampi ahcun ca theng ṭial loin zapi theihthiamnak le i cinkennak in zulh zong a um tawn.\nChin huap i kan zoh tikah cu bantuk i a nai bik ah ca in ṭial mi ah a hmasa bik kan rak ngeih mi hi 1896 kum mirang chan i an rak ṭial mi ‘The Chin Hills Regulation 1896’ hi a si. Asinain, Chin Hills Regulation 1896 nih a chim mi cu khua bawi nih a uk le bia a caih tikah local custom (tualchung tawlrelning zulhphung) in a uk lai ti in a rak i ṭial mi a si.\nCun, a changtu ah Chin Act tiah zapi nih kan theih mi 1948 kum i an rak chuah mi ‘The Chin Special Division Act’ hi a si. Chin huappi in Chin ‘customary law’ ti in fehternak tuah mi ca in ṭial mi kan ngeih mi cu a um lo. A ruang cu Customary Law ti mi hi pengtlang ngeih in, phun le hnam (tribe) hoih in thil aa lawh lonak tete tampi a um.\nCD: Cun, pupa loram cu zeidah a si i, aho te nih dah an ngeih?\nTYM: Pupa loram ti mi hi Kokek Miphun hna nih ngeih mi vawlei a si. Cu vawlei cu pupa chan lio tein thlawh mi vawlei lawng si loin an rak humhak, an rak zoh khenh mi vawlei pawl zong aa tel. Cu vawlei cu ning cang tampi in: tahchunhnak ah ‘pu le pa’ nih ro in chiahtak mi maw, asiloah man co mi vawlei maw, dawtnak langhternak ca i rak i pek ṭhenhmi vawlei maw ti in ningcang tampi in chan khat hnu chankhat rak i chiah tak mi vawlei pawl an si. Cucu, pengtlang nih ngeih mi zong a si kho bantukin chungkhar pakhat nih ngeih mi zong a si kho. Mahbalte cu, pupa loram tampi hi innpa chakthlang, khua mi zapi nih theihpi mi a tam.\nCD: Pupa loram le cozah nih vawlei lawng, vawlei luat le vawlei hrim an ti mi aa dannak?\nTYM: Ramkomh Kawlram cozah nih 2012 ah a rak chuah miမြေလွတ် မြေလပ်မြေရိုင်းများ စီမံခန့် ခွဲသည့် ဥပဒေ“vawlei lawng, vawlei luat le vawlei hrim” ti mi phung ah a sining le a sullam a fainter. Cu fianternak ah vawlei lawng le vawlei luat hi a hlan ah i hlan i rak thlawh bal mi vawlei an si i atu ah ṭuantu a um ti lonak vawlei pawl a ti.\nCun, vawlei hrim ti mi cu ahohmanh nih tongh bal rih lo, thlawh bal rih lo mi vawlei tiah sullam a phuan. Cu vawlei chung ah cun pupa loram hi a lut kho mi tampi a um ruangah tlangcung miphun tampi nih cu upadi cu hlawt ding in tampi dohnak kan rak tuah hna. Cu ruangah cun cu upadi cu a remh ṭhan. 2018 i a remh mi upadi (မြေလွတ်မြေလပ်မြေရိုင်းများ စီမံခန့် ခွဲသည့် ဥပဒေအား ပြင်ဆင်သည့် ဥပဒေ) ah cun no.30/b ah “vawlei lawng, vawlei luat le vawlei hrim pawl tawlrelnak upadi hi tlangcung miphun nih an nunphung ning in tawlrel mi vawlei cung ah nawl a ngei lai lo” tiah a remh. Cucu, pupa loram hi a dang tein a um ko timi hi cozah nih a cohlannak a langhternak a si.\nCD: Tualchung tawlrelnak nawlngei Sipin nih khuapi sernak ding caah vawlei lawng, vawlei luat le vawlei hrim (676 Ekah) ti in Ramkomh cozah sin i an hal mi cung ah na hmuh ning?\nTYM: Hakha cu Chinram i khualipi a si caah hmunhma kau deuh le tam deuh kan herh thluahmah ti hi cu ahohmanh nih kan al khawh lo mi thil a si. Asinain, 676 ekah kongkau ahhin cun cozah lei nih tawlrel dan hi a chambau ngai tiah ka hmuh.\nVawlei lawng, vawlei luat le vawlei hrim (မြေလွတ်မြေလပ်မြေရိုင်းများ စီမံခန့် ခွဲသည်ဥပဒေ) hi a nung mi upadi cu a si caah a cozah pakhat nih a hman khawh mi cu a si. Atu ah mi zapi theih loin cu upadi hmang in cozah sin ah hmun a hal in ekah tampi lak in rian a ṭuan len mi zong an um theih a si. Sihmanhsehlaw, atu tluk buainak, vawlei ngeitu ngaihchiatnak le cozah min chiatnak tiang phan loin khua kha ṭha tein rak samh khawh a si ko ti hi ka hmuh ning a si. Vawlei ngeitu hna an ngeihnak kha upat pek tein cozah lei nih biaruahnak le nawlpatnak te he rak leng hna sehlaw, a tawi fiannak cun Lairam a si caah Laiphung te hmang in tuaktan ṭinak rak um kho sehlaw, atu tluk in buainak a chuak hnga lo. Khua le ram ṭhancho le dawhter, mihar bawmh hi a duh mi lawng te kan si ko caah vawlei ngeitu zong nih lunglawm tein an rak pek ko hnga ti hi ka hmuh ning a si.\nCD: “Vawlei hmunhma ngeitu sinak tehte ngeih loin a cozah vawlei an zuar” tiin 1947 kum i Mipi ngeihmi thilri/chawva ningcang loin hmannak upadi pohma 6(1) in thong an thlak mi hna cung ah na hmunh ning?\nTYM: Atu kan Kawlram sining ah အစိုးရမှ စီမံခန့် ခွဲ ပိုင်ခွင့်ရှိသောမြေti mi hi fiang lo ngai in an hman mi biafang ah aa cang. Cun, mipi thilri le cozah thilri zong hi upadi pawl ah cawhhrup in hman mi a si. Upadi pakhat le pakhat zong ah hin an leh ning aa khat lo. Atu i tazacuai nak kongkau ah khan cun, vawlei ngeitu kan si ti mi dirhmun hi kan Chin State chung i rian a ṭuantu ṭuanvo ngeitu lila nih hin an philh tawn lengmang ruangah hin a buainak hi a si. Cucu, atuhi vawlei a ngeitu hna lawng fahnak an ton si loin Chinmi huap in zatlaknak kan ton a si.\nCD: Ramkomh Kawlram nih vawlei hmun kong he aa pehtlai mi upadi a ngeih mi ah zei zawn ah dah chambaunak a um? (tch; Zei bantuk International Law, Convention le ramchung upadi dang he dah aa kalh? Vawlei hmun buainak a tam tuk lonak ram ah zei bantuk policy dah an hman cio?)\nTYM: Hi kong ah hin cun ngeihchia ngai kan si. Atu Kawlram ah vawlei tawlrel khawhnak upadi 38 leng a um. A cheu nawn hi mirang chan in ser mi upadi an si. A dang hi Ralkap uknak chan lio i Ralkap hrihhruai pawl nih vawlei fawite an co nakhnga ding ca i lam-awnnak an rak ser mi upadi hi a tam deuh. Cu upadi pawl zong cu pakhat le pakhat aa pial kaan mi, aa kalh mi a tam ngaingai caah cozah rianṭuantu pawl zong hi an i laklawh caan a tampi.\nCu ruangah cun atu i cozah nih a tawlrel cuahmah mi Kawlram pumpi huap Vawlei Tawlrelnak Upadi (National Land Law) a ṭialtu committee lakah upadi pawl a zohṭhan i aa khahlonak le a ralkahnak zohthan ding ah Law Harmonization Committee hi a telh chih. Kanmah bantuk i vawlei he pehtlai in hmanning le humhak ning aa khat lo mi ram hna lakah i zohchunh cio mi ram pawl hi India, Philippines le Australia hi an si. Cu ram pawl ahcun Kokek miphun pawl i vawlei ngeihnak kha zapi he aa pehtlai mi upadi sin ah si loin a dang tein upadi an serpiak hna. Cun, cu vawlei he pehtlai in nawlngeihnak ṭha tein a pek hna.\nCD: Chinram cozah nih vawlei hmunhma buainak kong ah an i tlaih mi Pyidaungsu Hluttaw Upadi, 2019 kum i pohmah 3/C/4, “vawlei hmunhma ngeihnak tehte a ngei lo nain pupa chan in an ngeih mi a si ko tiah zatlang nih an theihpi kha, amah he aa naihniam bik mi ramkulh cozah asiloah ramkomh cozah nih a theih pimi a si lai” timi cungah na hmuhning? Laiphung in ro a rak i pemi hna caah tah?\nTYM: 2019 kum i chuah miမြေသိမ်း ဆည်းခြင်း၊ ပြန်လည်နေရာချထားခြင်း နှင့် ပြည် လည်ထူထောင်ခြင်း ဆိုင်ရာ ဥပဒေ hi Kawlram pumpi huap in soisel a tong ngai mi upadi a si. Amah hi 1894 kum i an rak ṭialmi Land Acṭuisition Act aiawh in ser ṭhan mi a si. Hi upadi hi Bill a si lio te in ruahnak tam ngai kan rak pek cio mi upadi a si, nain a donghnak ahcun kan caah thilrit a kan pe ding mi upadi ah a rak i cang ṭhan. Atu pohmah 3/C/4 zong cu kannih tlangcung miphun caah ṭih a nung ngai mi ah a cang ṭhan. Cozah nih a theihpi mi a si lai ti mi nih hin tampi eihmuarnak a chuahpi khawh i a ningcang loin cozah nih namnehnak zong a chuahpi khawh.\nCD: Cozah nih ṭhanchonak tuah a duh tikah zeitindah vawlei hmun hmannak nawl a ngeih?\nTYM: Hihi cu ṭhanchonak ca ṭuanvo a la dingmi Ministry nih a ngeih ve. Ministry cio nih hin vawlei an tawlrel khawh mi a um cio i cu vawlei chung in a si ahcun a herh a ti ning in hman khawh a si. Asinain, amah tawlrelnak nawl a ngeihcia mi vawlei a si lo ahcun Htuai-Oh (General Administration Department) in hin hal a si. Cun, mah vawlei hi khua zei tang ah a um, mi zei bantuk vawlei phun dah a si ti a zohhnu ah pek khawh ding a tuaktan piak. Asinain, cu vawlei cu tlangcung mi hna pupa ram chung a um mi a si ahcun cu ṭhanchonak a tuah ding mi cozah a si ah pumpak lei in an si ah Ministry of Ethnic Affairs sin in ruahnak lak dih hnu lawng ah tuannak nawl an ngei.\nCD: Vawlei hmunhma buainak kong ah cozah le mipi karlak ah a bau mi thil hna zeidah an si?\nTYM: Atu cu kan ngeih mi cozah hi Democracy phunglam in mipi nih thim i ser mi an si ti mi thil hi kaphnih (cozahlei zong, mipi zong) nih kan i fian a biapi ngaingai. Cu theihthiamnak cung ah a hngatchan in rianṭuan a si ahcun atu kan ton mi buainak pawl hi tampi a zor ko lai. Chin ramkulh cozah nih mipi aw-aan a ngeihnak le a laknak lam (channel) hi a um lo ti khawh a si (atu lio ah!) Cun, cozah nih zei dah tuah aa timh ti hi mipi sin ah a hlan kan in theihternak tuah hi a um lo bantuk in mipi zong nih biatak te i thlak in kherhhlainak le zohfelnak (monitor) tuah nak hi a bau mi a si.\nCD: Hmalei ah vawlei kong he pehtlai in Cozah le mipi karlak itheihthiamnak a um khawhnak ding ah biacah na duh mi?\nTYM: Chin miphun cu kokek miphun hna i vawlei he pehtlai in kan covo a si mi Free, Prior and Informed, Consent ti mi, cozah nih mipi he aa pehtlai mi vawlei hmang in zei bantuk thanchonak tuah a timh paoh ah mipi sin ah a hlankaan tein theihternak tuah i ruahnak laknak hi zul kho hna sehlaw, theihthiamnak tampi a umter khawh lai.\nCD: Biahalnaknak kan hrelh mi, careltu nih an theih ṭha tiah na ruah mi chapchih le bet ding na ngeih mi a um maw?\nTYM: Upadi hi minung nih ser mi an si. Kan caah a ṭha lo mi, ningcang loin sungh zatlaknak a chuahter mi upadi remh khawhnak zong hi mipi kan kut chung ah a um ti hi philh hna hlah usih. Ralṭha le lungsau tein kan zapi i bawm in zuam kan hau. Atu hi Kawlram pumpi huap vawlei a tawlrel ding mi upadi, National Land Law hi an ser cuahmah lio a si. 2020-2025 kum karlak ah Hluttaw chung phanhter ding in an timh cuahmah liopi a si. 2015-2020 kum kar lak i rak sermi upadi pawl kongkau ahhin kanmah Chinram in thimnak a rak co mi kan palai hna nih Hluttaw chung ah zei pipa an rak chim kho lo. Cu ruang zong ah a tu i kan ngeihmi Forest Law, Conservation of Biodiversity and Protected Areas Law te hna pawl hi rian a ṭuan taktak ahcun kan caah ṭih a nung ding tampi an rak i tel. Cucaah, kan pupa vawlei humhak khawh nakding caah Hluttaw chung i an chuahpi mi upadi cung ah Chin miphun aiawh in fiang tein a dir kho ding mi, minung hna Hluttaw chung a phanh ding hi a biapi tuk. Kan ca i aiawhtu ding hi i palh sual lo tein an dirpi ding mi ṭha te i kherhlainak ngeih hnu ah thim hna usih ti hi zapi sawm ka duh mi hna a si.\nHi interview cu Chin Digest Vol. 6, No. 3 ah chuah cang mi a si i Online careltu caah kan hun thlah than mi a si. Hmanthlak kan hman mi hi amah Mai Thin Yu Mon pumpak Facebook ah kan lak mi an si.~ Editor\nPrevious Nunphung Karceh Ah Chinmi Kan Tlau Maw?\nNext Miphun le Ramkhel Sining Hi Kan Tuaktaan Deuh A Herh


Kha USA ah um chinmi caah hertu mi thil: Aralaimi Interview na tuah dingmi ah, tlamtling le tha tein na tuah khawhnak caah\nAralaimi interview na tuah dingmi ah, tlamtling le tha tein tuah khawh na duh maw? Interview cu company pawl nih rian auhnak caah an hman bikmi pakhat asi. Interview tuah lai ahhin kan thin a phang i kan ṭih theu tawn zeicahtiah kan hngalh bal lomi minung nih biahalnak le kan lehning a ṭhat le ṭhat lo akan zoh caah asi.\nCu lawng siloin, bia kan chimmi le kan umtu hoiher kan i palh lai ti zong kan phang tawn.Hmailei interview tuahnak caah timhtuah na duh ahcun a tang lei i ṭial mi hi rak rel ve hna. CYONA Youth Development Committee:- Esther Far Chin Par.\nPaletwa sii innpi ah covid-19 lunghrinh mi minung 4 sii inn ah chiah an sinak kong>>>>> Chin Ramkulh Paletwa sii-innpi ah ramdang in a rak tlung mi minung 22 an um i, hi minung 22 chung ah 17 sii-inn ah ni 14 chung an hren hna hnu ah an chuah hna i minung 4 tu cu lunghrinh mi mizaw chiahnak ah an chiah rih hna tiah March 29 zaanlei ah kan theih.\n“Paletwa Peng ah Tuluk ram in a rak tlung mi minung 18, Singapore in a rak tlung mi minung pathum le Qatar in a rak tlung mi minung 1, an dihlak ah minung 22 hna cu Paletwa sii-innpi ah an zohkhenh hna. Hi hna lak ah minung 17 hi Home Quarantine an chiah hna nak in ni 14 a tlin cang ca ah an chuahter hna i minung 4 tu hi cu an luhka ah an khuh, an cumpi, an taksa. Asinain, tuchun 2020 March 29 tiang ah an dam ngai i a rauhhlan ah an chuahter theu hna lai dah,” tiah Paletwa Penguk nih a chim.\nPaletwa hi AA le Cozah ralkap kahdohnak hmun a si ca ah Ramkomh Cozah lei nih Internet line an phih dih lawng si loin, lamsuul lei zong an phih dih ca ah khuami ei-din awk ngei loin a um mi an tam tiah kan theih. “Atu sii-inn ah kan chiah mi hna hi tuchun (March 29) ahcun an dam tuk cang. Atu hnu ni thum-li hrawng an um rih a si ahcun kan chuahter cang hna lai.\nA fawinak in cun lunghrinh mi mizaw an sinak in an luat cang lai. COVID-19 i runvennak ca ah hmur huh (MASK), kuttawlnak (Handgel), taksa linh lei tahnak seh pawl hi kan herh bik mi a si. Hman chung ding cu kan ngei ko nain, a caan a rauh deuh tik ahcun kan ngei ti lai lo ca ah bawmhnak kan herh ko,” tiah a chimchap. Vawlei cung ram dihlak a cuul dihtu COVID-19 in Myanmar ramchung ah minung 8 cu zawtnak hrik an ngei cang i pakhat hi Chin Ramkulh Tedim peng mi a si. Hi hna pali telh in Chinram chung ah lunghrinh mizaw pasarih an si cang.\nBe the first to comment on "Kha USA ah um chinmi caah hertu mi thil: Aralaimi Interview na tuah dingmi ah, tlamtling le tha tein na tuah khawhnak caah"


Breaking News: Falam Khuapi Chungah Kahnak Achuak\nMain Editor June 30, 2021 Leave a Comment on Breaking News: Falam Khuapi Chungah Kahnak Achuak\nChin ram kulh Falam khuapi chung I Palek (police) sakhan chung ah June 30 tuzan sml.10 hrawng ah Regional Deputy Lal Cawi Sang le Ralkap lutlai Buha cu zu an ri i an pahnih karlak sik nak achuak I meithal in an I kap I Ralkap pa hi a paw ah fak ngai in ahliam tiah theih asi.\nRalkap pa hi zu a rit bu in sakhan lei ah akal in Police Regional Deputy pa Lal Cawi Sang hi a hnakhaw ah nam in voi 2 atuk I police pa nih hin apawl ah meithal in voi 3 akah ve.\nApaw I hliam hma pu mi ralkap pa hi Falam sizung ah an kal pi nain aning cang athat deuh lo caah Kalay lei ah an kal pi. Cun police pa Lal Cawi Sang zong Falam siizungah an kal pi ve. Source zalen\nThawngpang dang rel chih: Falam peng chung i CNDF le ralhrang kahdohnak ah ralhrang lei hi atlawm bik minung 20 renglo an thi i CNDF lei mi 4 nih cun ram le miphun caah an nunnak an pek tiah thawngfiang cu CNDF lei nih mipi theih ding in thawng than nak an tuah.\nHi kahdoh nak ah hin thil um tu ning le CNDF lei minung 4 nunnak aliam nak kong he pehtlai in CNDF sinah biahal nak an ngei hna i CNDF chungtel 4 pawl an thih ning cu a tanglei bantukin leh nak an ngei hna. Tlangcung i kahdoh nak kan ngeih lio ah hin ralhrang lei nih hriam ngan (miakpi) le Bomb aphun phun afa he angan he an hman tuk caah CNDF lei dirhmun a tha lo. Cutikah kan tei kho rih hna lai lo tiah hnulei ah an I thawn.\nCu lio ah cun CNDF chungin minung3 cu an sinah an i tel tilo. A ruang cu ralhrang nih an hman mi hriam ngan le bomh phunphun pawl nih akhen hna. Voikhat nak hmunhma an thlen lio ah hin CNDF 3 hi an bau cang.\nCu caah an hawi le 3 va chanh than dingin an kal than hna I ralhrang cu an va kah than. A hmun an va phak tikah cun CNDF le hliamtuar 3 cu ralhrang pawl nih an rak kap that lawlaw cang hna i khur chung ah an rak phum cang hna. Khur pawng ahcun bomb on cia in an rak kham. CNDF chung in bomb lei athiam mi saya pakhat nih cun ruak cu chuah than dingin asi khawh chung in aa zuam i ahnu ah an ke arak lang. An ke cu puante aa ken mi a ttem.\nCu tlawm palah bomb a puak cu CDNF in bomb saya cu a hmunah a thi colh. Bomb a puah hlan ah hin CNDF hotu pakhat nih CNDF bomb saya sin ah cun hrin a sau deuh mi ka va lak lai tiah ati ko nain.\nBomb saya nih cun a rak hngak kho ti lo i puante in ahnuh caag a pawng i a um ve mi CNDF chungtel dang 7 zong bomb nih ahliam hna i atu ah thlopbul cuahmah lio asi,” tiah ram chung thawngzamh sin in theih asi. CNDF pawl nih hin ralhrang aum sawh ko mi an va kah hna siloin ralhrang lei tu nih khua mipi pawl cu an dehcawh hna , an thilri an hrawh piak hna i tilva pawl an ei piak dih hna hnu ah CNDF hmunhma cu an nor chih ruangah an rak kah ve hna tu asi ti mi cu thawng an chuah mi cung ah aa tel chih.\nNgaih Achia Tuk Hringhran Ko Mu CNDF Chung I Bochan Taktak Mi Bomb Lei Athiam Mi Pakhat Cu Ahawi Le Ava Chanh Hna Nak Ah Anunnak Aliam →\n← Breaking News; July Ni 1 Hniarlawn Ah Ani Kap


Tan Khun Kyaw A Birthday A Sung Lawi Kho Taktak - The Chin Celebrities\nOctober 25, 2020 October 28, 2020 2 min read hleicung@gmail.com\nNizan October 24 cu Kawlram minthang hlasak thiam Tan Khun Kyaw chuah ni a si. Hawi dang bantukin a hawile nih a birthday lawmhpinak ah laksawng an pek hna cio hna. Cu laksawng tampi lakah laksawng pakhat cu phundang ngai in an tom (pack) piak i, surprise tuah bantukin an pek ve.\nCu laksawng cu zeidang si loin Beer a si. Tan Khun Kyaw nih a chung ah zeidah um hnga tiah Zing-khung ngai in a van phoh cu Beer pha a si diam. Tan Khun Kyaw nih a uar ci si dawh a si. Cu Beer a hmuh bak ah a lung lawmhnak mithmai hmuh khawh a si.\nCu laksawng a phohnak video ah Tan Khun Kyaw nih caption a tial chihmi cu, Laksawng a ka petu an min ka hmuh bak ah zeidah an ka pek lai timi ka theih colh tiah a tial chih. Cu a catialmi nih a hawile Beer a dinti tawnmi hna nih an pekmi a si lai timi ruah damh khawh a si.\nTan Khun Kyaw cu Kuki Chin pakhat a si ve i, 2019 kum, siang ca chimh rian, saya a tuan cuahmah lio ah a saya rian kaltak in Myanmar Idol Season 4 ah hlasak aa zuammi a si. Hlasak a thiam tuk caah Top 5 tiang a phan ve nain khat lei in thazaang petu an tlawm deuh caah a tla than.\nNain Green Card in Top 10 chung in minung pakhat auh than khawh a si i amah an uah than. Cu Myanmar Idol Season 4 i hlasak aa zuamnak in Kawlram pumpi le vawlei cung Kawlram mi nih theihmi hlasakthiam minthang ah aa chuahmi kan Chin miphun pakhat a si.\nAustralia Perth Khua Um Chin Khrihfabu Asimi Nazareth Church (UPC) Nih Sunglawi Tak In Biak Inn Lutnak An Tuah


Gen. Aung San Zuklem Telh in Phaisa Chuah Dingmi Kong Ah Dr. Salai Andrew Ngun Cung Lian Nih Zei Biathli Thup Dah A Chim?\nNext Article Zei Ruang Ah Hakha Khuapi Ti A Har; Hakha Khuapi Serning Kong Le Ti Harnak Kong Thailand University Pakhat Dothlatnak\nChinland Post| 2017 November 18| Ramdang khuasa mi Chin/Lai cheukhat hna nih November 17, 2017 ni ah Hluttaw biakhiahnak kong ah Ralkap Palai pawl nih an duhlonak an langhter mi le, thil sining nan theih fiang deuh awk ah thil sining tlawmpal ka tial.\nAluancia thla 3 hrawng ah khan NLD Member pakhat nih Gen. Aung San zuklem telh in phaisa chuah awk timhlamhnak a um le um lo kong Hluttaw ah bia halnak a ngei. Central Bank of Myanmar nih kawl phaisa Billion tampi a dih hnga ding mi a si pin ah, a tu lio ah tuah lo angah lo mi thil tampi ram chung ah a um caah Gen. Aung San zuklem in phaisa thar chuah awk a um rih lo tiah a leh. Central Bank of Myanmar lei in tuanvo ngeitu nih a lehnak ah phaisa phun khat (i.e., Ks. 1000 asi lo ah Ks. 5000 a si lo ah Ks. 10000) a thar in tuahnak ah Ks. 100 Billion hrawng a dih lai i, Kawlram phaisa vialte athar in chuah duh ah cun Ks. 300 Billion a dih lai tiah a chimh mi a um.\nHluttaw Regulation ah hin Biahalnak siseh, Biatung dirhnak siseh, voikhat tuah hnu ah a hlawhtlin lo a si ahcun mah Biahalnak le Biatung kha Hluttaw Term pakhat chung ah chuahpi than ding asi lo timi a um. Asinain, Hluttaw Chairman nih thlathum hnu ah mah kong hi Biatung dirhnak a pekmi hi dan le dun, phung le phai in zoh ah cun a dik lo mi a si.\nNovember 17, 2017 ni ah Hluttaw Palai (9) nih mah kong ah an duhnak le duhlonak an langhter. Hluttaw Palai 2 nih an hnatlak lonak an chim. Ralkap Palai ai-awh in bia chimtu nih a chimmi hi mitampi nih tha te in an ngai lo. Gen. Aung San zuklem telh in phaisa chuah kan duh lo a ti lo. A luancia thla 3 ah Central Bank of Myanmar upa chimmi pawl kha a chim thanmi a si. Atang lei ah khin Ralkap Palai nih a chimhmi link atang ah ka telh chih.\nAn bia chimh mi pawl hi tha te in ruah ahcun khuaruahhar ngai a si pin ah Hluttaw Palai pakhat cio in an khuaruah ning hi theihthiam a har ngai.\nHluttaw Palai a si mi nu pakhat nih a chimmi ah cun, “State Counselor mual a liam hlan ah Gen. Aung San zuklem telh in phasa chuah aherh” tiah a ti.\nA dang Hluttaw Member pakhat nih a chimh mi ah cun, “Phaisa thar chuahnak caah Paleih Township ah Mau/Rua in Catlap chuahnak Factory” a um ko a ti. Phaisa thar chuah hi Catlap tuahnak Factory a um poh ah chuah kho a si tiah ruah dawh a lo.\n2008 Constitution Schedule (1) ah Phaisa chuahnak kong hi Hluttaw nih Law ser hmasa a herh. A tu tiang Hluttaw nih Phaisa chuahnak kong he pehtlai in Law an sermi a um lo.\nCentral Bank Regulations (66) ah “Central Bank nih Phaisa man, a mui sam, le a dang pawl kong ah biakhiahnak nawl a ngei. Central Bank of Myanmar cu independent organization a si caah Acozah tang ah a um lo. Phaisa muisam thar chuah a herh an ti ah cun anmah nih an duh ning an tial lai i, Acozah an chimh lai. Acozah nih an hna a tlak a si ah cun, chuah khawh a si. Hluttaw rian cu Phaisa chuahnak kong he pehtlai in Central Bank le Acozah nih an zulh hnga ding mi dan le dun (Laws, Regulations) pawl tuah ding khi an rian a si.\nCun Hluttaw Chairman nih “Gen. Aung San zuklem telh in phaisa chuah a duh lo mi pawl dir u” a timi zong hi a poi ngaimi a si. Angaingai ah cun, Electronic Voting Machine a um ko i, mah he cun vote thlak khawh a si ko. Hi bantuk in Kawlram chung mi tampi nih zoh mi, Live in zoh kho mi, Record tuah kho mi kong ah lung atling lo mi pawl dir u tiah ti mi hi cu, Mualphoter duh ruang ah a si hnga maw ti mi ruah awk ngai a si.\nPakhat ruah a herhmi cu, Gen. Aung San cu Kawlram mi tam ual nih upatmi le dawtmi a si. NLD nih hin Campaign an tuah lio ah Gen. Aung San zuklem in State Counselor min in an tuah ko. Gen. Aung San chuah ni lawmhnak zong an tuah ko. Hlei (Bridge) zong Gen. Aung San min an bunh ko. Gen. Aung San lem (Statues) tampi an tuah ko. South Oklapah i Park pakhat hna ah cun, Gen. Aung San lem (Statue) pahnih a um.\nAsinain, ni zan ah State Counselor le Tlangcung mi Hluttaw Palai pawl an i ton tih ah State Counsel nih “Gen. Aung San lem telh in Phaisa chuah ding ah biatung adirhtu pa hmai ah, mah ruahnak hi ka duh lem lo tiah a chimh” rih…\nCu caah, ram dang a phan mi Chin/Lai mi hna nih Myanmar ram chung thil si ning hi thuk deuh in le fiang deuh in nan theh a herh tiah ka ruat.\nChin/Lai mi khua kan sak nak ram ah tuanvo ngeitu hna sin ah thil fiang fai te in hlat hlai hmasa lo in bia hna tam pi kan phak ter sual ah cun, kan chuahkehnak ram i remhdaihnak kong ah si seh, thanchonak kong ah siseh, ramkhel rian kong hna ah si seh, democracy le federal ram pi serh khonak hna caah doh khanh tu a si ti mi kan philh lo a tha.\nMifim nih an chimh mi ah “A little knowledge is dangerous” tiah an ti. Keimah hmuh ning ah cun, “A little information is more dangerous than anything else” a si tiah ka ruah.\nPumpak ruahnak a si. US Citizen ka si. Myanmar ram ah Politic tuah a ngah lo. Party dirhkamhmi ka ngei lo. Remhnak daihnak le thanchonak duh ruang ah Myanmar ram ah Peace and Development Foundation le Peace and Reconciliation Center ah rian ka tuan mi asi.\nDr. Salai Andrew Ngun Cung Lian\nBiakilh: Hi cabia cu Dr. Salai Andrew nih November 18 chun a facebook cahmai ah a tialmi cabia a si.


Victoria tleihhrem tu tiah sualpuh a tongmi Aung Gyi cu biaceih bawi pahnih in biaceih a si lai – LAI NEWS\nVictoria tleihhrem tu tiah sualpuh a tongmi Aung Gyi cu biaceih bawi pahnih in biaceih a si lai\nA tu lio kawlram chungah thawngpang a linsa ngaimi Victoria thleihhrem case in thleih a tongmi Aung Gyi cu July 15 ni Naypyidaw dekhina biaceihnak zung ah chuahpi a si cang i July 24 ni ah biaceih than dingin a ni an thlen piak than.\nNihin an ceih mi ah cun hi sualnak kong hi zarthkhat ah voikhat in maw biaceih zungah chuahpi a si lai ? A si lo le Zarthhnih ah voikhat in maw a si lai? timi le hi kong biaceihnak hi zeizat tiang caan rauh in dah a dih khawh lai ?timi kong lawng biaruah nak kan ngei kho rih tiah Aung Gyi lei in a dirpiak tu shihne(lawyer) U Khin Mawng Kyaw nih a chim.\nHi sualnak kong hi mipi thinlung chungah a linsa ngai mi thil a si caah biaceihzung a nganbik lei nih biaceih bawi pahnih chiah in biaceih ter a si tiah Naypyidaw dekhina kayang pahnihnak bawi nu nih a ti.\nKawram chung ah a rumbik minung 10 cazin!\nKorea ram ah a khabe ruh (biang ruh) a remh mi kawlram Actor Nay Min.\n2019-2020 thok in tang10 a phi mi paoh high school complete certificate pek ansi cang lai


Zeidah Ka Tuah Lai! - A VEL IN KHAMH KAN SI\n"Zei thil nan tuah poh ah minung caah si loin Bawipa caah ka tuan ti lungput ngei in, nan lungthin dihlak in tuan u." Kolose 3:23\nTom Felten nih Zeidah ka tuah lai, timi capar tawite a tial I pumpak in ka duh ngaingai. Nunnak ah zeidah ka tuah lai ti awk hngal lo in khuaruah har in a ummi hna lakah nangzong pakhat na si men lai. Sianginn maw ka peh lai, Rian ka ngah lai maw, a dang rian dah kaa thial hnga tbk… Silole Nunnak ah duh tlin lo nak ruangah zeidah ka tuah lai, zeidah kaa thim lai ti awk hngal lo in nun a hmangmi zong na si kho men. Chris Tomlin nih, “The Way I Was Made” timi cauk chungah, “Atu lio te ahhin, an ser tu Pathian nih na Thinlung, Naa tinhmi le na duhmi, na thazaang le na thawnnak hna le santlai lo na sinak vialte a hngalh dih. Cun, hi an hngal dihtu Pathian nihhin a thin lung chungah na hmailei ca I a tha ding mi lawnglawng a ngeih,” tiah a tial. Christ nihhin Jeremiah 29:11, Pathian nih kan caah thiltha a chiah timi kha a langhter than mi asi.\nAtu na dirhmun in na hmailei karkhat (Next Step) hi zeidah a si lai ti awk thei lo le ruahchung awk hngal lo in na um kho men ko. Sihmanhseh Jerusalem a sa than mi, Nehemiah sining in nunnak thazaang lak than I zuam ve. Nehemiah cu Persia siangpahrang, Artaxerxes sin in Jerusalem ah kir in Ezra nih kum tampi chung a rak thok cangmi Vanpang lungrual va zoh ding ah nawl a hmu. (Ezra 1:2-4; Nehemiah 2:1-6) Cun amah hlan ah sal taannak in a rak kir mi Pathian minung tampi, khua vanpang remh tuding tampi an rak um ve. ( Vv. 17-19)\nHmuh khawh asi ngaimi cu, caan saupi chung ral nih an rak hrawh I a rawk cangmi khua pi ser le remh hram thok than lai ding cu, an khuaruah a mui lai I zeiindah kan thok lai ti kha an caah a har ngaingai lai. Zeidah kan tuah ah a that lai ti ruat kho lo in an lu khun in khua an ruah caan a tam ko lai. Sihmanhseh zeidah a cang: mizei-mizei ti um loin, hmun khat teah an dir I an tuan. Upatmi, Tlangbawi ngan zong an um I a dang tlangbawi zong an um ( Neh.3:1,22,28), Khuapi hruaitu le an fanu le zong an I tel (V.12), Sui ser thiammi (Vv.8, 31-32), Chawleh thiam pawl (v.32), le So ser tu tiang in an chuak dih (V.8); lung vialte an phawh, an khoih dih I Jerusalem khua cu an remh than. An thinlung dihlak in an tuan bantukin, thil khuaruahhar a cang: Faak tuk in a rawk cangmi Jerusalem vanpang pi cu Ni (52) chung ah an liim. (Neh.6:15)\nNa nunnak zeihmun hmanh ah va um ai kun, Pathian pennak Ruun-inn saknak rianah Jesuh tuanhawi na si. Na caah rian tuannak caantha (Opportunity) nih na inn chung ah siseh, na inn pawng teah, na chungkhar ah an chuahhnawh ko. Silole Khrihfabu ah rian ttuan ding tampi a um ko lai. Na nunnak ah khuaruahhar vansang in a ummi na si ah, lawmhnak in a khatmi na si ah: zeihmun hmanah va um ai kun, na umnak hmun, na dirhmun in na sining tein Pathian pennak rian tuan hram thok I zuam ve. (Kolose 3:32)\nRelding Bible: Nehemiah 3:1-31\n- Vanpang an remh lio ah anmah le an inn zawn cio an rak remh.\n- Thleidannak umlo in hmunkhat ah zumtu hna cu rian tuan ti in khua an sa ti tawn. (Kolose 3:11)\n- Na nunnak ah ton awkah a har taktak mi thil tlung in um ko hmanhseh, cu na dir hmun chung cun Jesuh caah tuni zeidah na tuah khawh lai?\n- Kan thinlung dihlak in Jesuh rian kan tuan khawhnak ding caah kan nunnak ah a tlungmi harnak; zeidah ka tuah lai ti hngal lo in a kan um tertu thil nih hin zeitindah a kan donh?


CYOM kan dirhnak kum khat a tling cang, kum khat chung kan cawlcanghnak – Myanmar Chin\nJune 27, 2019 Myanmar Chin Chin 0\nMalaysia ah a ummi Chin mino bu Chin Youth Organization Malaysia ( CYOM ) cu June 25, 2018 ah rak dirh a si i kum khat chung kan kal ve cang. Harnak tampi lak ah Pathian lamhruainak thawng in kum khat cu kan kal kho ve. Hmailei zong ah tunak thawng deuh in kan kal rih lai tiah timhtuahnak ngan pi kan ngei.\nCYOM nih kanmah le kan ti khawh tawk tein kum khat chung ah thil kan tuah khawhmi tlawmpal in ka hun langhter lai.\n1. CYOM Miss zuamnak kan tuah.\n2. CYOM concert / show kan tuah.\n3. CYOM cup 2018 le 2019 ah ( voihnih ) kan tuah.\n4. Global CYO meeting kan tuah.\n5. Biaknak fellowship he Pathian thangthat tinak in hawikomhnak kan tuah khawh. ( Fellowship tampi kan leng cang i len ding fellowship tampi an um rih).\nCYOM cu Malaysia ah a ummi mizaw dam lo bawmtu ngei lo hartong mi hna bawmhnak petu le Malaysia um Chin mino hna a lamkip in thanchonak caah tiin dirhmi a si bantuk in kum khat kan kalnak chung ah vawlei cung ummi Chin miphun hna thazang peknak thawng in minung 10 mizaw damlo harnak tongmi kan bawmh khawh hna.\nKum khat chung ah CYOM nih mizaw minung 10 kan bawmh khawh mi hna cu:\n1. Lal Mawi\n2. Joel Bawi Hup Ceu\n3. Tial Tang\n4. Pu Cung Thawng\n5. Pu Hram Thawng\n6. Syamah Mary Biak Hniang\n7. Pi Sui Ngun Sung\n8. Iang Hnem Pa\n9. Pu Chan Uk\n10. ICH hna an si.\nKum khat chung CYOM kan kalnak ahhin mizaw bawmtu ngei lo hartong tampi an um ko nain kan duh ning tluk in tangka kan ngeih lo caah kan bawm kho hna lo.\nKum khat chung CYOM a kalnak ah thazang a kan petu vawlei cung hmunkip le ramkip ah a ummi Chin miphun nan dihlak cung ah kan i lawm tuk. Hmai lei zong ah thazang kan pe rih ko uh ti zong kan in nawl hna.\nA bikin CYOM a kan dirkamh tu Malaysia um community le Fellowship, pengtlang nan dihlak cungah lunglawmhnak tampi kan ngei. Hmai lei zong ah tu bantuk in nan kan dirkamhnak lai zong zangfak kan in nawl hna.\nMalaysia ah a ummi zawtfah damlo ruangah sizung thlopbulnak a ngei lomi nan um ahcun zeitik can poh ah CYOM sinah thawngthanh i bawmhnak hal khawh a si. CYOM nih kan ti khawh tawk in kan in bawmh hna lai. Nan pawngkam ah mizaw dam lo bawmtu ngei lo harnak a tongmi an um sual ahcun CYOM upa te sinah thawngthanh rak kan zuam uh ti zong zangfah kan in nawl fawn hna.\nCYOM thazang a petu le a dirkamh tu mipi nan dihlak Pathian nih thluachuah in pe cio ko hna seh.\nPh: 011 2678 9066 ( President )\nPh: 010 4389 223 ( Secretary )\nPh: 010 569 7881 ( Media )\nPh: 011 6181 1950 ( Hanah Sui )\nJESUH I A ZUMHNAK DIRHMUN


Rev. David Ral Thang Nih A Mang Kong A Chim Mi Kongah Kaalung Si Lomi Langhter Ka Duh – Chin World News Evening\nRev. David Ral Thang Nih A Mang Kong A Chim Mi Kongah Kaalung Si Lomi Langhter Ka Duh\nBy Sui Peng: Rev. Devid Ral Thang amang i a hmuh mi kong he peh tlai in kai lung si deuh lo mi van langhter ta ka duh. Toifiangtein si ko seh Sazapa nih a mang i a hmuh mi cu thil pa (3) an si. Cu hna cu (1) sia (2)Vakok (3) Conlopuan hna hi an si ati.\nA hmuh mi thil pa (3) cu avan fian ternak cu CNLD hi a sawh duh mi asi tiah a van fian ter. (1) Miphun funtom tertu asi lai. (2) Dialect lungput a tlau tertu asi lai. (3)Myone lungput a tlau tertu asi lai. (4) Tlangcung le nelrawn, ramchung le ramleng a kan fun tom tu asi lai. Mah hihi Bawipa nih a ka hmuh ter mi asi ati.\nVan fian ter duh mi cu sazapa i thil pa (3) a hmuh mi hi a hrilh fiah ning hi a si kho lai maw ti mi ka rel khoh cang ka in ka van ruah colh mi cu, ka hmuh a ti mi cu a hmuh ko tiin ka zumh khoh bak ko. Asi na in a fian ter mi cu asi lai tiah ka lung a tling kho lo. ARUANG: Ahmuh mi cu thil pa (3) bak asi.a sul lam tu ah cun thil pa(4) in a fianter. CNLD =(4)\nCUN A Phi a pek mi number (4) tiang in a pek than rih. Pathian nih a hmuh ter mi hi cu a sullam ai dang deuh in ka hmuh. A phi a kan pek piak mi hi cu CNLD siloin CNF tu hi hlah maw asi tiin ka zumh. Ahmuh mi kan tlaihtleng asi mi sia, vakok le conlopuan hi hna tuhi asi ding mi ah kuattih asi ti in ka hmuh piak ve. (1) C= sia. (2)N =vakok. (3) Tonlopuan-F\nSazapa a hmuh mi hi CNLD tu si deuh lo in CNF tu hi si a dawh ko. A ruang tam pi lak ah CNF tu nih hin a dawngh nak ah cun a zei lei poh ah lai mi kan ca lawng hmanh ah si lo in tlangcung mi dihlak le Nel rawn mi zapi tiang in ram than cho nak ding le bawipa a ram kauh nak ca tiang zawng ah bawipa nih tuan vo a pek te hna lai ti hi zumh a um ko. (Sazapa zawng nih phun dang in ruah piak lo awk ah kan nawl ko.)\nTukum Kawlram Thimnak Kongah “KNU” Nih Ti Bakin Cathanh An Chuah Cang\nDr. Rual Uk Nih Aung La Sunghnak Ruang Cu Ti Bak Hin A Chim?